title: क्रम-विकास से परिचय

text: प्राणियों और पादपों में भिन्नताओं के अवलोकन प्राकृतिक वरण के सिद्धांत की बुनियाद बने। डार्विन ने देखा कि आर्किडों और कीटों में एक ख़ास साझेदारी होती है जो पादपों के परागण में मदद करती है। उन्होंने देखा कि आर्किडों में ऐसी बहुत सारी संरचनाएँ होती हैं जो कीटों को आकर्षित करती हैं, ताकि पुष्पों का पराग उनके शरीर में चिपक जाए। इस प्रकार से किट एक नर आर्किड से एक मादा आर्किड तक पराग ढोते हैं। आर्किडों की जटिल दिखावट के बावजूद, ये विशेषीकृत भाग उन्हीं मूलभूत संरचनाओं से बनते हैं जिनसे अन्य पुष्प बनते हैं। अपनी पुस्तक "आर्किडों का निषेचन" () में डार्विन प्रस्तावित करते हैं कि आर्किड पुष्प पहले से मौजूद पुष्प भागों से प्राकृतिक वरण की प्रक्रिया के द्वारा परिवेश के ज्यादा अनुकूलित बने हैं।


title: क्रम-विकास से परिचय

text: डार्विन अभी अपने विचारों पर अनुसंधान और प्रयोग कर ही थे कि उन्हें एल्फ्रेड रसल वैलेस () से एक चिट्ठी मिली। इस चिट्ठी में वैलेस ने डार्विन के सिद्धांत के जैसे एक सिद्धांत का वर्णन किया था। इसके कारण दोनों ने इन सिद्धांतों का संयुक्त प्रकाशन किया। वैलेस और डार्विन दोनों जीवन के इतिहास को एक वंश वृक्ष की तरह देखते थे, जिसमें शाखाओं की नोक आज की जातियों को दर्शाती है और शाखाओं के विभाजित होने की जगह एक साझे पूर्वज को। डार्विन ने कहा कि जीवित चीज़ें रिश्तेदार हैं। इसका मतलब था कि सारा जीवन थोड़े से सरल पूर्वजों से उत्पन्न हुआ है। और यह भी संभावना थी कि सभी जीवों का एक ही पूर्वज हो।


title: क्रम-विकास से परिचय

text: डार्विन ने प्राकृतिक वरण द्वारा क्रम-विकास के अपने सिद्धांत को १८५९ में अपनी पुस्तक "जीवजातियों का उद्भव" में प्रकाशित किया। उनके सिद्धांत का मतलब है कि मानव समेत सभी जीव अविराम प्राकृतिक प्रक्रियाओं की उपज हैं। इसके कारण कुछ धार्मिक गुटों ने क्रम-विकास के सिद्धांत पर आपत्ति उठाई है। इसके विपरीत वैज्ञानिक समुदाय में ९९ प्रतिशत से ज्यादा लोग इस सिद्धांत का समर्थन करते हैं।


title: क्रम-विकास से परिचय

text: अक्सर प्राकृतिक वरण को "स्वस्थतम की उत्तरजीविता" का पर्याय समझा जाता है, पर ये अभिव्यक्ति १८६४ में प्रकाशित हरबर्ट स्पेंसर की पुस्तक "जीवविज्ञान के सिद्धांत" () से जन्मी है, जो डार्विन की किताब के पांच वर्ष बाद प्रकाशित हुई थी। "स्वस्थतम की उत्तरजीविता" प्राकृतिक वरण की प्रक्रिया को गलत ढंग से समझाती है क्योंकि प्राकृतिक वरण केवल उत्तरजीवन के बारे में नहीं है और हमेशा स्वस्थतम ही नहीं जीवित रहता है।


title: क्रम-विकास से परिचय

text: डार्विन के प्राकृतिक वरण के सिद्धांत ने क्रम-विकास के आधुनिक सिद्धांत की नींव रखी। उनके अनुसंधानों और अवलोकनों ने दिखाया कि एक आबादी के शख़्स एक दूसरे से भिन्न होते हैं, इन भिन्नताओं में से कुछ भिन्नताएँ माता-पिता से मिलती हैं और प्राकृतिक वरण इन भिन्नताओं को चुनता और त्यागता है। पर वे इन भिन्नताओं का कारण नहीं बता सके। अपने से पहले के जीव वैज्ञानिकों की तरह वे समझते रहे कि आनुवांशिक लक्षण उपयोग या अनुपयोग का कारण थे, और अपने जीवन काल में ग्रहण किए गए लक्षण अपने बच्चों को दिए जा सकते हैं। उन्होंने इसके उदाहरण खोजने की कोशिश की। उन्होंने सोचा कि शुतुरमुर्ग जैसे बड़े उड़ान रहित पक्षियों की टांगें ज्यादा चलने के कारण पीढ़ी दर पढ़ी शक्तिशाली होती रही होंगी, और उनके पंख कम उड़ने के कारण पीढ़ी दर पीढ़ी कमज़ोर होते रहे होंगे।


title: क्रम-विकास से परिचय

text: इस गलतफ़हमी को "अधिग्रहित लक्षणों की आनुवांशिकता" () कहा जाता था जो कि जीन बैप्टिस्ट लैमार्क द्वारा १८०९ में प्रस्तावित सिद्धांत "जातियों का परिवर्तन" () का भाग थी। १९ वीं शताब्दी के अंत में यह सिद्धांत को लैमार्कवाद कहलाता था। डार्विन ने जीवन काल में ग्रहण किए गए लक्षणों की आनुवांशिकता समझाने के लिए पैनजेनेसिस () नाम का एक असफल सिद्धांत प्रस्तावित किया। १८८० के दशक में ऑगस्ट वीस्मान () के प्रयोगों ने दिखाया कि अपने जीवन काल में ग्रहण किए गए लक्षण बच्चों को नहीं दिए जा सकते हैं। इसके कारण कुछ समय में लैमार्कवाद को त्याग दिया गया।


title: क्रम-विकास से परिचय

text: नए लक्षण माता-पिता द्वारा संतानों को कैसे दिए जाते हैं, इसका उत्तर आनुवांशिकी पर ग्रेगर मेंडल के अग्रणी कार्य से मिला। मटर के पौधों की कई पीढ़ियों पर किए गए उनके प्रयोगों ने साबित किया कि माता और पिता में सेक्स कोशिकाओं के गठन के समय आनुवांशिक जानकारी विभाजित हो जाती है और निषेचन के समय माता और पिता से मिली जानकारी यादृच्छिक ढंग से जुड़ जाती है। इसकी तुलना ताश के पत्तों से की जा सकती है जहाँ किसी जीव को आधे पत्ते माता से यादृच्छिक ढंग से मिलते हैं और बाकि आधे पिता से यादृच्छिक ढंग से। मेंडल ने इस जानकारी को फैक्टर्स () कहा, पर बाद में जीन () नाम ज्यादा प्रचलित हो गया। जीन आनुवांशिकी की मूल इकाई है। इनमें वह जानकारी होती है जो जीव के शारीरिक विकास और व्यवहार को निर्देशित करती है।


title: क्रम-विकास से परिचय

text: जीन डीएनए से बनते हैं। डीएनए एक लंबा अणु है जो न्युक्लियोटाइड () कहलाए जाने वाले छोटे अणुओं से बनता है। आनुवांशिक जानकारी डीएनए में न्युक्लियोटाइडों की शृंखला के रूप में संग्रहित होती है। डीएनए की तुलना एक लेख से की जा सकती है जिसमें न्युक्लियोटाइड वर्णों का काम करते हैं। जिस प्रकार वर्णों की शृंखला से एक बना लेख जानकारी को संग्रहित करता है, उसी प्रकार न्युक्लियोटाइडों की शृंखला से बना डीएनए आनुवांशिक जानकारी को संग्रहित करता है। जीन डीएनए की वर्णमाला के वर्णों (न्युक्लियोटाइड) से बने निर्देश होते हैं। सभी जीन मिलकर एक "निर्देश पुस्तिका" के जैसे होते हैं जिसमें एक जीव को बनाने और काम कराने की सारी जानकारी होती है। डीएनए में लिखे गए इन निर्देशों का उत्परिवर्तन के कारण बदलना आबादी की जैनेटिक भिन्नता को बढ़ता है। डीएनए (और अतः जीन) केशिकाओं के अन्दर क्रोमोज़ोमों () में होता है। निषेचन के समय माता-पिता से मिले क्रोमोजोमों के यादृच्छिक मिश्रण से संतान को जीनों का अद्वितीय संयोजन मिलता है।


title: क्रम-विकास से परिचय

text: लैंगिक जनन के दौरान जीनों का यह यादृच्छिक मिश्रण भी आबादी की जैनेटिक भिन्नता को बढ़ता है। आबादी की जैनेटिक भिन्नता किसी दूसरी आबादी के साथ प्रजनन करने से भी बढ़ती है। इस कारण आबादी में वो जीन आ सकते हैं जो उसमें पहले से मौजूद नहीं थे।


title: क्रम-विकास से परिचय

text: क्रम-विकास एक यादृच्छिक प्रक्रिया नहीं है। हालांकि डीएनए में उत्परिवर्तन यादृच्छिक ढंग से होता है, पर प्राकृतिक वरण यादृच्छिक प्रक्रिया नहीं है, उत्तरजीवन और प्रजनन की संभावना परिवेश पर निर्भर करती है। क्रम-विकास अरबों वर्षों के त्रुटिपूर्ण प्रतिलिपिकरण पर प्राकृतिक वरण का परिणाम है। क्रम-विकास का परिणाम बख़ूबी रचा गया जीव नहीं होता है। प्राकृतिक वरण का परिणाम अपने मौजूदा परिवेश के अनुकूलित जीव होते हैं। क्रम-विकास किसी परम लक्ष्य की तरफ प्रगति नहीं है। क्रम-विकास ज्यादा विकसित, ज्यादा बुद्धिमान या ज्यादा जटिल जीव बनाने का प्रयास नहीं करता है।


title: क्रम-विकास से परिचय

text: उदाहरण के लिए, पिस्सू (पंखहीन परजीवी) बिच्छू मक्खी () कहलाए जाने वाले एक पंखों वाले जीव के वंशज हैं, और अजगरों (जिन्हें अब पैरों की जरुरत नहीं है) में अभी भी नन्ही संरचनाएँ होती हैं जो उनके पूर्वजों के पिछले पैरों के अवशेष हैं।


title: क्रम-विकास से परिचय

text: पृथ्वी पर जीवन की शुरुवात के बाद से पांच प्रमुख सामूहिक विलुप्तियाँ हो चुकी हैं। इनके कारण जातियों की विविधता में बड़ी और आकस्मिक गिरावट हुई है। इन में सबसे ताज़ा क्रीटेशस-पैलियोजीन विलुप्ति घटना है, जो ६.६ करोड़ वर्ष पूर्व हुई थी।


title: क्रम-विकास से परिचय

text: जैनेटिक ड्रिफ्ट () एक जाति की आबादियों में एलीलों () की आवृति के बदलने को कहते हैं। एलील किसी जीन के विभिन्न रूपांतरों को कहते हैं। ये बालों का रंग, त्वचा का रंग, आंखों का रंग, रक्त प्रकार आदि निर्धारित करते हैं। जैनेटिक ड्रिफ्ट आबादी में नए एलील नहीं लाती है, पर ये किसी एलील को आबादी से हटा कर जैनेटिक विविधता को कम कर सकती है। जैनेटिक ड्रिफ्ट एलीलों के यादृच्छिक चयन से होती है। चयन सही मायने में यादृच्छिक तब होता है जब उस पर कोई बाहरी बल प्रभाव नहीं डालता है। उदाहरण के लिए, समान माप और भार पर भिन्न रंगों के कंचों से भरे एक अपारदर्शी थैले से कुछ कंचे निकालना एक यादृच्छिक चयन है। कोई शख़्स अपने एलील अपने बच्चों को दे पाएगा या नहीं, ये उसके जीवित रहने पर निर्भर करता है जिसमें संयोग भी भूमिका निभाता है। संयोग (यादृच्छिक चयन) के कारण आबादी में एलिलों की आवृति के बदलने की इस प्रक्रिया को जैनेटिक ड्रिफ्ट कहते हैं।


title: क्रम-विकास से परिचय

text: हार्डी-वेनबर्ग नियम कहता है कि हार्डी-वेनबर्ग साम्यवस्था () में होने वाली एक बड़ी आबादी में पीढ़ियों के साथ एलीलों की आवृति नहीं बदलेगी।


title: क्रम-विकास से परिचय

text: मगर एक पर्याप्त आकार की आबादी का इस साम्यवस्था में पहुंचना असंभव है क्योंकि इस साम्यवस्था में पहुंचने के लिए ये पांच चीजें जरुरी हैं। १) आबादी का आकार अनंत होना चाहिए। २) उत्परिवर्तन की दर शून्य प्रतिशत होनी चाहिए, क्योंकि उत्परिवर्तन एलीलों को बदल सकता है या नए एलील बना सकता है। ३) आबादी से या में प्रव्रजन नहीं होना चाहिए, क्योंकि आबादी में आने वाले या आबादी को छोड़ने वाले शख़्स एलीलों की आवृति को बदल सकते हैं। ४) आबादी पर कोई चयनात्मक दबाव नहीं होने चाहिए, अर्थात किसी शख़्स के उत्तरजीवन या प्रजनन की संभावना दूसरों से ज्यादा नहीं होनी चाहिए। ५) समागम पूरी तरह से यादृच्छिक होना चाहिए, जहाँ सभी नर (या कुछ स्थितियों में मादा) बराबर आकर्षक साथी हों। यह एलिलों की सही मायने में यादृच्छिक मिलावट सुनिश्चित करता है।


title: क्रम-विकास से परिचय

text: हार्डी-वेनबर्ग साम्यवस्था में आबादी ताश के पत्तों के एक डेक के अनुरूप है; डेक को चाहे जितनी बार फेंटा जाए, उसमें न कोई नया पत्ता आएगा और न कोई पत्ता निकलेगा। यहाँ आबादी में एलीलों की तुलना डेक के पत्तों से की गई है।


title: क्रम-विकास से परिचय

text: एक सही मायने में यादृच्छिक आबादी बोतलनैक किसी एलील का पक्ष नहीं लेता है; अर्थात यह यादृच्छिक होता है कि कौन से शख़्स जीवित रहेंगे। एक बोतलनैक आबादी की जैनेटिक विविधता को कम या खत्म कर सकता है। इसके बाद की जैनेटिक ड्रिफ्ट आबादी की जैनेटिक विविधता को और कम कर सकती है। जैनेटिक विविधता की कमी आबादी को अन्य चयनात्मक दबावों के जोखिम में डाल सकती है।


title: क्रम-विकास से परिचय

text: आबादी बोतलनैक का एक उदाहरण "उत्तरी एलीफैंट जलव्याघ्र" है। १९ वीं के अत्याधिक शिकार के कारण उत्तरी एलीफैंट जलव्याघ्रों की आबादी तीस शख़्सों से कम हो गई थी। संरक्षण के कारण इन की आबादी एक लाख से ज्यादा हो गई है और लगातार बढ़ रही है। पर आबादी बोतलनैक के प्रभाव साफ़ दिखाई देते हैं। आबादी में जैनेटिक विविधता के अभाव में इन जलव्याघ्रों को रोगों से काफी खतरा है और आनुवांशिकी विकार होने की बहुत संभावना है।


title: क्रम-विकास से परिचय

text: संस्थापक का प्रभाव () तब होता है जब आबादी की एक छोटी टोली बाकी आबादी से अलग होकर एक नई आबादी बन जाती है। अक्सर इसका कारण भौगोलिक अलगाव होता है। इस नई आबादी में एलिलों की आवृति अक्सर पुरानी आबादी से अलग होती है। अगली पीढ़ियों की जैनेटिक बनावट संस्थापकों की जैनेटिक बनावट पर निर्भर करेगी जो पुरानी आबादी से अलग होगी।


title: क्रम-विकास से परिचय

text: संस्थापक के प्रभाव का एक उदाहरण अमिष () लोगों के १७४४ के पेन्सिलवेनिया देशान्तरण से मिलता है। अमिषों की पेन्सिलवेनिया की कालोनी के दो संस्थापकों में एलिस–वैन क्रेवेल्ड संलक्षण () के रीसैसिव एलील () थे। अमिष लोगों की अपने समुदाय के बाहर शादी न करने की प्रथा के कई पीढ़ियों तक चलने के कारण उन में एलिस–वैन क्रेवेल्ड संलक्षण की आवृति बाकी आबादी से काफ़ी ज्यादा है।


title: राउफ

text: राउफ, जम्मू और कश्मीर का प्रसिद्ध लोकनृत्य है जो रऊफ जनजाति द्वारा किया जाता है। कश्मीरी लोगों के इस प्रसिद्ध लोक नृत्य को डमहल कहा जाता है। विशिष्ट अवसरों पर और निर्धारित स्थानों पर किया जाता है। आम तौर पर, यह नृत्य केवल वाटल के पुरुषों द्वारा किया जाता है, जो लंबे रंगीन वस्त्र और लम्बी शंक्वाकार टोपी पहनते हैं, जो आमतौर पर मोतियों और शंखों से जड़ी होती हैं।


title: वाहेगुरू

text: वाहेगुरु का अर्थ गुरु साहिब के पष्ठ 1402 के सवैया महला में पंक्तियां उद्धृत हैं जो परम भगवान का वर्णन और उनका गुणगान करती है।


title: वाहेगुरू

text: "वाहेगुरु शब्द के अर्थ का सुंदरता से वर्णन किया है भई गुरुदास ने, जो सिखों के पांचवे गुरू अर्जुनदेव जी के समकालीन थे।


title: वाहेगुरू

text: इस प्रकार चारों युगों का यहां समावेश है। इन चार अक्षरों ने मिलकर ही इस मंत्र (वाहेगुरु) को बनाया है ।"


title: रायलसीमा

text: रायलसीमा भारत का एक "अनाधिकारिक" भौगोलिक क्षेत्र है जो आंध्र प्रदेश प्रान्त का एक हिस्सा है, इस क्षेत्र में मुख्य रूप से आंध्र प्रदेश के कर्नूल, नंद्याल, श्री सत्या साई, अन्नामय्या, तिरुपति , कुडप्पा, अनंतपुर और चित्तूर जिले आते हैं।


title: रायलसीमा

text: 2011 की भारत की जनगणना के अनुसार, चार जिलों वाले क्षेत्र में 15,184,908 की आबादी थी और 67,526 किमी 2 (26,072 वर्ग मील) का क्षेत्र शामिल था।


title: रायलसीमा

text: रायलसीमा का अधिकांश हिस्सा तेलंगाना और आंध्र प्रदेश के अन्य तटीय इलाकों के मुक़ाबले अविकसित या अर्धविकसित है। तेलंगाना के अलग राज्य के रूप में माँग की जोर पकड़ने के कारण रायलसीमा के दु:खों पर केन्द्रित कई आंदोलन भी खड़े हुये हैं। इन सारे आंदोलनों का प्रमुख ध्येय रायलसीमा की समस्याओं पर ध्यान आकर्षित करना होता है। खासकर कृष्णा नदी और गोदावरी के पानी इनकी सबसे बड़ी समस्या है जिसके न होने से यहाँ हर साल लगभग अकाल जैसी स्थिति होती है। इस ईलाके के ज्यादातर लोग तेलंगाना की तर्ज पर अलग प्रान्त की माँग, या आंध्र प्रदेश की राजधानी को रायलसीमा में स्थानांतरित करने की माँग पर सहमत दिखते हैं।


title: रायलसीमा

text: 1928 में, नंदील में आयोजित आंध्र महासभा के नेताओं से एक मजबूत नापसंद व्यक्त किया गया था। इस क्षेत्र को चिलुकुरी नारायण राव के प्रस्ताव के साथ रायलसीमा (चट्टानों की भूमि) के रूप में अपना नाम मिला और स्वीकार कर लिया गया।


title: रायलसीमा

text: ब्रिटिश काल के दौरान, हैदराबाद के निज़ाम ने इस क्षेत्र को अंग्रेजों को सौंपा, और इसलिए इस क्षेत्र के ज़िलों को सीडेड जिलों के नाम से बुलाया गया। स्वतंत्रता के बाद, इसका नाम बदलकर रायलसीमा रखा गया, जो आज के जिलों के समान विजयनगर साम्राज्य की एक प्रशासनिक क्षेत्रीय इकाई थी।


title: रायलसीमा

text: इस क्षेत्र के चार जिले 1953 तक मद्रास प्रेसिडेंसी का हिस्सा थे। 1953-1956 से, यह क्षेत्र आंध्र राज्य का हिस्सा था और 1956 में तेलंगाना क्षेत्र आंध्र प्रदेश राज्य बनाने के लिए आंध्र प्रदेश के साथ विलय कर दिया गया था। 2 फरवरी 1970 को, करनूल यानी मार्कपुर , कुंबम और गिद्दालुर के तीन तालुक ने नेल्लोर जिले और गुंटूर जिले के कुछ अन्य तालुकों के साथ प्रकाशम जिले बनाने के लिए विलय कर दिए।


title: रायलसीमा

text: फरवरी 2014 में, आंध्र प्रदेश पुनर्गठन अधिनियम, 2014 बिल को जिलों में तेलंगाना राज्य के गठन के लिए भारत की संसद द्वारा पारित किया गया। आंध्र प्रदेश और तेलंगाना दोनों के लिए हैदराबाद 10 वर्षों तक संयुक्त पूंजी के रूप में रहेगा। तेलंगाना का नया राज्य भारत के राष्ट्रपति से अनुमोदन के बाद 2 जून 2014 को अस्तित्व में आया।


title: रायलसीमा

text: रायलसीमा क्षेत्र आंध्र प्रदेश राज्य के दक्षिणी क्षेत्र में स्थित है । यह क्षेत्र दक्षिण में तमिलनाडु राज्य, पश्चिम में कर्नाटक और उत्तर में तेलंगाना सीमा से है।


title: रायलसीमा

text: रायलसीमा खनिजों में समृद्ध है - एस्बेस्टोस, बैरेट्स, चीन मिट्टी, कैल्साइट, डोलोमाइट, हीरे, ग्रीन क्वार्ट्ज, लौह, चूना पत्थर और सिलिका रेत इत्यादी। दुर्लभ लाल चंदन समृद्ध वन धन भी है। रायलसीमा क्षेत्र सूखे से ग्रस्त है। 2015 में, स्थानीय लोगों ने विशेष रूप से सिंचाई के क्षेत्रों में सूखे को कम करने के लिए कई परियोजनाओं की उपेक्षा के बारे में सर्कार के सामने शिकायत और प्रस्ताव रखा।


title: रायलसीमा

text: श्रीकृष्ण देवराय के तहत विजयनगर शासन के दौरान तेलुगू संस्कृति अपने चरम पर पहुंच गई। अष्ट डिगज, अल्लसानी पेद्दाना, धूर्जटी, नंदी तिम्मना, मादययगारी मल्लन्ना और अय्याराजू राम भद्रुडू में से हैं। कडपा जिले के श्री पोटुलुरी विराब्रह्मेन्द्र स्वामी ने अपने साहित्यिक कार्यों के माध्यम से आम लोगों को शिक्षित करने में एक बड़ी भूमिका निभाई। यह 1930 के दशक तक अधिकांश विशेषज्ञों (कंदुकुरी वीरसलिंगम इत्यादि) द्वारा भी लिखा गया है, जो आंध्र महाभागवतम लिखने वाले पोतना वास्तव में कडपा जिले के ओटोमिट्टा गांव से संबंधित थे। भारतीय दार्शनिक और आध्यात्मिक शिक्षक जिद्दू कृष्णमूर्ति और कट्टामंची रामलिंग रेड्डी - एक निबंधकार, कवि और शिक्षाविद इस क्षेत्र से हैं। योगी वेमना भी एक उल्लेखनीय कवि है। अन्नामय्या कदप्पा जिले से हैं जो चित्तौर जिले के तिरुपति में बस गए और श्री वेंकटेश्वर स्वामी की प्रशंसा में कई गाने बनाये गये विजयनगर काल के हैं और तेलुगू साहित्य के इतिहास में सबसे प्रसिद्ध कर्नाटक संगीतकार में से एक है।


title: रायलसीमा

text: फिल्म उद्योग में कई उल्लेखनीय अभिनेता हैं जैसे चित्तुरु नागय्या, कदीरी वेंकट रेड्डी, पासूपुलेट कन्नम्बा, बसवराज वेंकट पद्मनाभा राव, चाडलावाड़ा कुतुंबा राव इत्यादि। संगीतकारों और कवियों में शामिल हैं, अन्नामय्या, रल्लपल्ली अनंत कृष्णा शर्मा, वेलाला सुब्बाम्मा इत्यादि।


title: रायलसीमा

text: अन्नामय्या एक आध्यात्मिक गुरु है, जिन्होंने भगवान वेंकटेश्वर आध्यात्मिक गीत लिखे हैं, श्री पोतुलूरी विराब्रह्मेन्द्र स्वामी, गणपति सचिदानंद, सत्य साईं बाबा, जिद्दू कृष्णमूर्ति एक तत्वज्ञानी हैं।


title: रायलसीमा

text: गंडिकोटा 1123 ई तक के सबसे पुराने किले में से एक है। बेलम गुफाएं भारतीय उपमहाद्वीप में दूसरी सबसे बड़ी गुफा हैं और भारतीय उपमहाद्वीप के मैदानों में सबसे लंबी गुफाएं हैं। यह करनूल जिले के बेलम गांव में स्थित है। श्री लंकामलेश्वर वन्यजीव अभयारण्य दुनिया का एकमात्र अभयारण्य है जो जेर्डन कोर्सेर नामक एक पक्षी के लिए घर प्रदान करता है। चित्तूर जिले के गुर्रम कोंडा, चंद्रगिरी, हार्सिली हिल्स, कुप्पम और तलाकोना ।


title: रायलसीमा

text: तिम्मम्मा मर्रीमानु दुनिया का सबसे बड़ा बरगद का पेड़ है, जो 5.2 एकड़ (21,000 मीटर वर्ग) में फैला है, और 550 वर्ष पुराना है। यह पेड़ अपना नाम गिन्निस रिकॉर्ड में कर चुका है। यह अनंतपुर से 120 किलोमीटर दूर कदिरी के पास स्थित है।


title: रायलसीमा

text: रायलसीमा में तीर्थयात्रा के कई महत्वपूर्ण स्थान हैं। तिरुमाला वेंकटेश्वर मंदिर, भगवान वेंकटेश्वर का निवास दुनिया का सबसे अमीर और सबसे अधिक देखी जाने वाली जगह है। दूसरा श्रीशैलम, अहबिलम, श्रीकालहस्ती, कनिपाकम, कदीरी, रायदुर्गम, पन्ना अहबिलम, महानंदी, मंत्रालयम, पुट्टपर्थी, यागांति, लेपाक्षी, ओन्टिमिट्टा, ब्रममगारिथम आदि शामिल हैं। अदोनी में शाही जामिया मस्जिद दक्षिण भारत में सबसे पुराने निर्माण में से एक है, जो आसपास बनाया गया है 1662 ईस्वी सिद्दी मसूद खान द्वारा निर्मित है। भारत में एक प्रसिद्ध सूफी खानखाह और दरगाह अमीन पीर दरगाह शहर कडपा में है।


title: रायलसीमा

text: रायलसीमा क्षेत्र में विश्वविद्यालयों, चिकित्सा महाविद्यालयों, केंद्रीय प्रीमियर संस्थानों और समख्यात विश्वविद्यालयों की अच्छी संख्या है।


title: रायलसीमा

text: रायलसीमा क्षेत्र सड़कों, रेलवे और हवाई अड्डों से अच्छी तरह से जुड़ा हुआ है। समुद्र से दूर स्थित होने पर इस क्षेत्र में समुद्री बंदरगाह नहीं है।


title: रायलसीमा

text: क्षेत्र में सड़क नेटवर्क में कई राष्ट्रीय राजमार्ग शामिल हैं जैसे एनएच 40, एनएच 42, एनएच 44, एनएच 140, एनएच 167, एनएच 340, एनएच 67, एनएच 69, एनएच 71, एनएच 716।


title: रायलसीमा

text: रेल कनेक्टिविटी आवंटित परियोजनाओं के साथ बेहतर हो रही है या नंदील-येरागुंटला , नादिकुडी-श्रीकालहस्ती , कदपा-बंगलौर खंडों के क्षेत्र में हिस्सा विकसित हो रहे हैं जो विकास परियोजनाओं के तहत हैं जो इस क्षेत्र का एक हिस्सा हैं। अधिकांश क्षेत्र दक्षिण मध्य रेलवे क्षेत्र के गुंटकल रेलवे डिवीजन के अधिकार क्षेत्र में आता है।


title: रायलसीमा

text: रायलसीमा क्षेत्र में तिरुपति हवाई अड्डा, पुट्टपर्थी हवाई अड्डा और कडपा हवाई अड्डा के तीन हवाई अड्डों के साथ हवाई कनेक्टिविटी है।


title: रायलसीमा

text: रायलसीमा क्षेत्र में थर्मल के साथ-साथ सौर ऊर्जा संयंत्र भी हैं। रायलसीमा थर्मल पावर स्टेशन कडप्पा जिले में स्थित है और आंध्र प्रदेश सरकार ने हाल ही में 4000 एमडब्ल्यू की क्षमता के साथ रायलसीमा जिलों में सौर ऊर्जा पार्कों को मंजूरी दे दी है। आज आंध्र प्रदेश राज्य सौर ऊर्जा उत्पादन में स्थापित स्थिति के साथ नंबर 1 स्थान पर रहा 1868 मेगावाट article18289685.ece भारत में और 1000 मेगावॉट का दुनिया का सबसे बड़ा सौर ऊर्जा पार्क भी आंध्र प्रदेश में स्थित है ।


title: रायलसीमा

text: नीलम संजीव रेड्डी, दमोदरम संजीवय्या, कोटला विजया भास्कर रेड्डी, एन चंद्रबाबू नायडू, वाई एस राजशेखर रेड्डी और एन किरण कुमार रेड्डी वे लोग हैं जो आंध्र प्रदेश के मुख्यमंत्री के रूप में कार्यरत थे और हैं, राज्य के रायलसीमा क्षेत्र से हैं, चंद्रबाबू नायडू अब आंध्र प्रदेश के मुख्यमंत्री हैं। इस क्षेत्र से राज्य के 6 मुख्य मंत्री थे ।


title: रायलसीमा

text: भारतीय राष्ट्रीय कांग्रेस के सांसद कोटला सूर्यप्रकाश रेड्डी इस क्षेत्र की जनता को एकजुट करने की मुहिम में जुटे हैं। वे आंधर प्रदेश तटीय शहर नेल्लोर, प्रकाशम, कर्नूल और कर्नाटक के बेल्लारी को शामिल कर एक अलग रायलसीमा प्रान्त के गठन के लिये एक मुहिम खड़ी करने की कोशिश में हैं।


title: रायलसीमा

text: 15 नवंबर 1937 को हस्ताक्षर किए गए श्री बाग संधि के आधार पर, मद्रास राज्य से आंध्र राज्य के विभाजन के बाद कर्नूल को नए राज्य की राजधानी के रूप में बनाया गया था। दूसरे राज्य संकल्प आयोग के अनुसार, राजधानी आंध्र प्रदेश के गठन पर हैदराबाद चली गई थी।


title: वट सावित्री

text: वट सावित्री व्रत सौभाग्य को देने वाला और संतान की प्राप्ति में सहायता देने वाला व्रत माना गया है। भारतीय संस्कृति में यह व्रत आदर्श नारीत्व का प्रतीक बन चुका है। इस व्रत की तिथि को लेकर भिन्न मत हैं। स्कंद पुराण तथा भविष्योत्तर पुराण के अनुसार ज्येष्ठ मास के शुक्ल पक्ष की पूर्णिमा को यह व्रत करने का विधान है, वहीं निर्णयामृत आदि के अनुसार ज्येष्ठ मास की अमावस्या को व्रत करने की बात कही गई है।


title: वट सावित्री

text: तिथियों में भिन्नता होते हुए भी व्रत का उद्देश्य एक ही है : सौभाग्य की वृद्धि और पतिव्रत के संस्कारों को आत्मसात करना। कई व्रत विशेषज्ञ यह व्रत ज्येष्ठ मास की त्रयोदशी से अमावस्या तक तीन दिनों तक करने में भरोसा रखते हैं। इसी तरह शुक्ल पक्ष की त्रयोदशी से पूर्णिमा तक भी यह व्रत किया जाता है। विष्णु उपासक इस व्रत को पूर्णिमा को करना ज्यादा हितकर मानते हैं। वट सावित्री व्रत में 'वट' और 'सावित्री' दोनों का विशिष्ट महत्व माना गया है। पीपल की तरह वट या बरगद के पेड़ का भी विशेष महत्व है। पाराशर मुनि के अनुसार- 'वट मूले तोपवासा' ऐसा कहा गया है। पुराणों में यह स्पष्ट किया गया है कि वट में ब्रह्मा, विष्णु व महेश तीनों का वास है। इसके नीचे बैठकर पूजन, व्रत कथा आदि सुनने से मनोकामना पूरी होती है। वट वृक्ष अपनी विशालता के लिए भी प्रसिद्ध है। संभव है वनगमन में ज्येष्ठ मास की तपती धूप से रक्षा के लिए भी वट के नीचे पूजा की जाती रही हो और बाद में यह धार्मिक परंपरा के रूपमें विकसित हो गई हो। परंतु गीता अध्याय 6 के श्लोक 16 में व्रत करने कि मनाहि है।


title: वट सावित्री

text: दार्शनिक दृष्टि से देखें तो वट वृक्ष दीर्घायु व अमरत्व-बोध के प्रतीक के नाते भी स्वीकार किया जाता है। वट वृक्ष ज्ञान व निर्वाण का भी प्रतीक है। भगवान बुद्ध को इसी वृक्ष के नीचे ज्ञान प्राप्त हुआ था। इसलिए वट वृक्ष को पति की दीर्घायु के लिए पूजना इस व्रत का अंग बना। महिलाएँ व्रत-पूजन कर कथा कर्म के साथ-साथ वट वृक्ष के आसपास सूत के धागे परिक्रमा के दौरान लपेटती हैं।


title: वट सावित्री

text: वट वृक्ष का पूजन और सावित्री-सत्यवान की कथा का स्मरण करने के विधान के कारण ही यह व्रत वट सावित्री के नाम से प्रसिद्ध हुआ। सावित्री भारतीय संस्कृति में ऐतिहासिक चरित्र माना जाता है। सावित्री का अर्थ वेद माता गायत्री और सरस्वती भी होता है। सावित्री का जन्म भी विशिष्ट परिस्थितियों में हुआ था। कहते हैं कि भद्र देश के राजा अश्वपति के कोई संतान न थी। उन्होंने संतान की प्राप्ति के लिए मंत्रोच्चारण के साथ प्रतिदिन एक लाख आहुतियाँ दीं। अठारह वर्षों तक यह क्रम जारी रहा। इसके बाद सावित्रीदेवी ने प्रकट होकर वर दिया कि 'राजन तुझे एक तेजस्वी कन्या पैदा होगी।' सावित्रीदेवी की कृपा से जन्म लेने की वजह से कन्या का नाम सावित्री रखा गया।


title: वट सावित्री

text: कन्या बड़ी होकर बेहद रूपवान थी। योग्य वर न मिलने की वजह से सावित्री के पिता दुःखी थे। उन्होंने कन्या को स्वयं वर तलाशने भेजा। सावित्री तपोवन में भटकने लगी। वहाँ साल्व देश के राजा द्युमत्सेन रहते थे क्योंकि उनका राज्य किसी ने छीन लिया था। उनके पुत्र सत्यवान को देखकर सावित्री ने पति के रूप में उनका वरण किया।कहते हैं कि साल्व देश पूर्वी राजस्थान या अलवर अंचल के इर्द-गिर्द था। सत्यवान अल्पायु थे। वे वेद ज्ञाता थे। नारद मुनि ने सावित्री से मिलकर सत्यवान से विवाह न करने की सलाह दी थी परंतु सावित्री ने सत्यवान से ही विवाह रचाया। पति की मृत्यु की तिथि में जब कुछ ही दिन शेष रह गए तब सावित्री ने घोर तपस्या की थी, जिसका फल उन्हें बाद में मिला था।


title: वट सावित्री

text: पुराण, व्रत व साहित्य में सावित्री की अविस्मरणीय साधना की गई है। सौभाय के लिए किया जाने वाले वट-सावित्री व्रत आदर्श नारीत्व के प्रतीक के नाते स्वीकार किया गया है।


title: वट सावित्री

text: - अपने पूजा स्थल पर एक चौकी पर लाल रंग का कपड़ा बिछाकर उस पर लक्ष्मी नारायण और शिव-पार्वती की प्रतिमा या मूर्ति स्थापित करें।


title: वट सावित्री

text: - पूजा में जल, मौली, रोली, कच्चा सूत, भिगोया हुआ चना, फूल तथा धूप का प्रयोग करें. भिगोया हुआ चना, वस्त्र और कुछ धन अपनी सास को देकर आशिर्वाद प्राप्त करें।


title: जयदयाल गोयन्दका

text: जयदयाल गोयन्दका (जन्म : सन् 1885 - निधन : 17 अप्रैल 1965) श्रीमद्भगवद् गीता के अनन्य प्रचारक थे। वे गीताप्रेस, गीता-भवन (ऋषीकेश, स्‍वर्गाश्रम), ऋषिकुल ब्रह्मचर्याश्रम (चूरू) आदि के संस्थापक थे।


title: जयदयाल गोयन्दका

text: जयदयाल गोयन्दका का जन्म राजस्थान के चुरू में ज्येष्ठ कृष्ण 6, सम्वत् 1942 (सन् 1885) को श्री खूबचन्द्र अग्रवाल के परिवार में हुआ था।


title: जयदयाल गोयन्दका

text: बाल्यावस्था में ही इन्हें गीता तथा रामचरितमानस ने प्रभावित किया। वे अपने परिवार के साथ व्यापार के उद्देश्य से बांकुड़ा (पश्चिम बंगाल) चले गए। बंगाल में दुर्भिक्ष पड़ा तो, उन्होंने पीड़ितों की सेवा का आदर्श उपस्थित किया।


title: जयदयाल गोयन्दका

text: उन्होंने गीता तथा अन्य धार्मिक ग्रन्थों का गहन अध्ययन करने के बाद अपना जीवन धर्म-प्रचार में लगाने का संकल्प लिया। इन्होंने कोलकाता में "गोविन्द-भवन" की स्थापना की। वे गीता पर इतना प्रभावी प्रवचन करने लगे थे कि हजारों श्रोता मंत्र-मुग्ध होकर सत्संग का लाभ उठाते थे। "गीता-प्रचार" अभियान के दौरान उन्होंने देखा कि गीता की शुद्ध प्रति मिलनी दूभर है। उन्होंने गीता को शुद्ध भाषा में प्रकाशित करने के उद्देश्य से सन् 1923 में गोरखपुर में गीता प्रेस की स्थापना की। उन्हीं दिनों उनके मौसेरे भाई हनुमान प्रसाद पोद्दार उनके सम्पर्क में आए तथा वे गीता प्रेस के लिए समर्पित हो गए। गीता प्रेस से "कल्याण" पत्रिका का प्रकाशन शुरू हुआ। उनके गीता तथा परमार्थ सम्बंधी लेख प्रकाशित होने लगे। उन्होंने "गीता तत्व विवेचनी" नाम से गीता का भाष्य किया। उनके द्वारा रचित तत्व चिन्तामणि, प्रेम भक्ति प्रकाश, मनुष्य जीवन की सफलता, परम शांति का मार्ग, ज्ञान योग, प्रेम योग का तत्व, परम-साधन, परमार्थ पत्रावली आदि पुस्तकों ने धार्मिक-साहित्य की अभिवृद्धि में अभूतपूर्व योगदान किया है।


title: जयदयाल गोयन्दका

text: वे अत्‍यन्‍त सरल तथा भगवद्विश्‍वासी थे। उनका कहना था कि यदि मेरे द्वारा किया जाने वाला कार्य अच्‍छा होगा तो भगवान उसकी सँभाल अपने आप करेंगे। बुरा होगा तो हमें चलाना नहीं है।


title: जयदयाल गोयन्दका

text: यह संस्‍थाका प्रधान कार्यालय है जो एक रजिस्‍टर्ड सोसाइटी है। सेठजी व्‍यापार कार्यसे कोलकाता जाते थे और वहाँ जानेपर सत्‍संग करवाते थे। सेठजी और सत्‍संग जीवन-पर्यन्‍त एक-दूसरेके पर्याय रहे। सेठजीको या सत्‍संगियोंको जब भी समय मिलता सत्‍संग शुरू हो जाता। कई बार कोलकातासे सत्‍संग प्रेमी रात्रिमें खड़गपुर आ जाते तथा सेठजी चक्रधरपुरसे खड़गपुर आ जाते जो कि दोनों नगरोंके मध्‍यमें पड़ता था। वहाँ स्‍टेशन के पास रातभर सत्‍संग होता, प्रात: सब अपने-अपने स्‍थानको लौट जाते। सत्‍संगके लिये आजकलकी तरह न तो मंच बनता था न प्रचार होता था। कोलकातामें दुकानकी गद्दि‍योंपर ही सत्‍संग होने लगता। सत्‍संगी भाइयोंकी संख्‍या दिनोंदिन बढ़ने लगी। दुकानकी गद्दि‍योंमें स्‍थान सीमित था। बड़े स्‍थानकी खोज प्रारम्‍भ हुई। पहले तो कोलकाताके ईडन गार्डेनके पीछे किलेके समीप वाला स्‍थल चुना गया लेकिन वहाँ सत्‍संग ठीकसे नहीं हो पाता था। पुन: सन् 1920 के आसपास कोलकाताकी बाँसतल्‍ला गलीमें बिड़ला परिवारका एक गोदाम किराये पर मिल गया और उसे ही गोविन्‍द भवन (भगवान् का घर) का नाम दिया गया। वर्तमानमें महात्‍मा गाँधी रोडपर एक भव्‍य भवन ‘गोविन्‍द-भवन’ के नामसे है जहाँपर नित्‍य भजन-कीर्तन चलता है तथा समय-समयपर सन्‍त-महात्‍माओंद्वारा प्रवचनकी व्‍यवस्‍था होती है। पुस्‍तकोंकी थोक व फुटकर बिक्रीके साथ ही साथ हस्‍तनिर्मित वस्‍त्र, काँचकी चूडियाँ, आयुर्वेदिक ओषधियाँ आदिकी बिक्री उचित मूल्‍यपर हो रही है।


title: जयदयाल गोयन्दका

text: कोलकातामें श्री सेठजी के सत्‍संगके प्रभावसे साधकोंका समूह बढ़ता गया और सभीको स्‍वाध्‍यायके लिये गीताजीकी आवश्‍यकता हुई, परन्‍तु शुद्ध पाठ और सही अर्थकी गीता सुलभ नहीं हो रही थी। सुलभतासे ऐसी गीता मिल सके इसके लिये सेठजीने स्‍वयं पदच्‍छेद, अर्थ एवं संक्षिप्‍त टीका तैयार करके गोविन्‍द-भवनकी ओरसे कोलकाताके वणिक प्रेससे पाँच हजार प्रतियाँ छपवायीं। यह प्रथम संस्‍करण बहुत शीघ्र समाप्‍त हो गया। छ: हजार प्रतियोंके अगले संस्‍करणका पुनर्मुद्रण उसी वणिक प्रेससे हुआ। कोलकातामें कुल ग्‍यारह हजार प्रतियाँ छपीं। परन्‍तु इस मुद्रणमें अनेक कठिनाइयाँ आयीं। पुस्‍तकोंमें न तो आवश्‍यक संशोधन कर सकते थे, न ही संशोधनके लिये समुचित सुविधा मिलती थी। मशीन बार-बार रोककर संशोधन करना पड़ता था। ऐसी चेष्‍टा करनेपर भी भूलोंका सर्वथा अभाव न हो सका। तब प्रेसके मालिक जो स्‍वयं सेठजीके सत्‍संगी थे, उन्‍होंने सेठजीसे कहा – किसी व्‍यापारीके लिये इस प्रकार मशीनको बार-बार रोककर सुधार करना अनुकूल नहीं पड़ता। आप जैसी शुद्ध पुस्‍तक चाहते हैं, वैसी अपने निजी प्रेसमें ही छपना सम्‍भव है। सेठजी कहा करते थे कि हमारी पुस्‍तकोंमें, गीताजीमें भूल छोड़ना छूरी लेकर घाव करना है तथा उनमें सुधार करना घावपर मरहम-पट्टी करना है। जो हमारा प्रेमी हो उसे पुस्‍तकोंमें अशुद्धि सुधार करनेकी भरसक चेष्‍टा करनी चाहिये। सेठजीने विचार किया कि अपना एक प्रेस अलग होना चाहिये, जिससे शुद्ध पाठ और सही अर्थकी गीता गीता-प्रेमियोंको प्राप्‍त हो सके। इसके लिये एक प्रेस गोरखपुरमें एक छोटा-सा मकान लेकर लगभग 10 रुपयेके किरायेपर वैशाख शुक्‍ल 13, रविवार, वि. सं. 1980 (23 अप्रैल 1923 ई0) को गोरखपुरमें प्रेसकी स्‍थापना हुई, उसका नाम गीताप्रेस रखा गया। उससे गीताजीके मुद्रण तथा प्रकाशनमें बड़ी सुविधा हो गयी। गीताजीके अनेक प्रकारके छोटे-बड़े संस्‍करणके अतिरिक्‍त श्रीसेठजीकी कुछ अन्‍य पुस्‍तकोंका भी प्रकाशन होने लगा। गीताप्रेससे शुद्ध मुद्रित गीता, कल्‍याण, भागवत, महाभारत, रामचरितमानस तथा अन्‍य धार्मिक ग्रन्‍थ सस्‍ते मूल्‍यपर जनताके पास पहुँचानेका श्रेय श्रीजयदयालजी गोयन्‍दकाको ही है।


title: जयदयाल गोयन्दका

text: गीताप्रेस पुस्‍तकोंको छापनेका मात्र प्रेस ही नहीं है अपितु भगवान की वाणीसे नि:सृत जीवनोद्धारक गीता इत्‍यादिकी प्रचारस्‍थली होनेसे पुण्‍यस्‍थलीमें परिवर्तित है। भगवान शास्‍त्रोंमें स्‍वयं इसका उद्घोष किये हैं कि जहाँ मेरे नामका स्‍मरण, प्रचार, भजन-कीर्तन इत्‍यादि होता है उस स्‍थानको मैं कभी नहीं त्‍यागता।


title: जयदयाल गोयन्दका

text: गीताजी के प्रचारके साथ ही साथ सेठजी भगवत्‍प्राप्ति हेतु सत्‍संग करते ही रहते थे। उन्‍हें एक शांतिप्रिय स्‍थलकी आवश्‍यकता महसूस हुई जहाँ कोलाहल न हो, पवित्र भूमि हो, साधन-भजनके लिये अति आवश्‍यक सामग्री उपलब्‍ध हो। इस आवश्‍यकताकी पूर्तिके लिये उत्‍तराखण्‍डकी पवित्र भूमिपर सन् 1918 के आसपास सत्‍संग करने हेतु सेठजी पधारे। वहाँ गंगापार भगवती गंगाके तटपर वटवृक्ष और वर्तमान गीताभवनका स्‍थान सेठजीको परम शान्तिदायक लगा। सुना जाता है कि वटवृक्ष वाले स्‍थानपर स्‍वामी रामतीर्थने भी तपस्‍या की थी। फिर क्‍या था सन् 1925 के लगभगसे सेठजी अपने सत्‍संगियोंके साथ प्रत्‍येक वर्ष ग्रीष्‍म-ऋतुमें लगभग 3 माह वहाँ रहने लगे। प्रात: 4 बजेसे रात्रि 10 बजेतक भोजन, सन्‍ध्‍या-वन्‍दन आदिके समयको छोड़कर सभी समय लोगोंके साथ भगवत्-चर्चा, भजन-कीर्तन आदि चलता रहता था।


title: जयदयाल गोयन्दका

text: धीरे-धीरे सत्‍संगी भाइयोंके रहनेके लिये पक्‍के मकान बनने लगे। भगवत्‍कृपासे आज वहाँ कई सुव्‍यवस्थित एवं भव्‍य भवन बनकर तैयार हो गये हैं जिनमें 1,000 से अधिक कमरे हैं और सत्‍संग, भजन-कीर्तनके स्‍थान अलग से हैं। जो शुरूसे ही सत्‍संगियोंके लिये नि:शुल्‍क रहे हैं। यहाँ आकर लोग गंगाजीके सुरम्‍य वातावरणमें बैठकर भगवत्-चिन्‍तन तथा सत्‍संग करते हैं। यह वह भूमि है जहाँ प्रत्‍येक वर्ष न जाने कितने भाई-बहन सेठजीके सान्निध्‍यमें रहकर जीवन्‍मुक्‍त हो गये हैं। यहाँ आते ही जो आनन्‍दानुभूति होती है वह अकथनीय है। यहाँ आने वालोंको कोई असुविधा नहीं होती; क्‍योंकि नि:शुल्‍क आवास और उचित मूल्‍यपर भोजन एवं राशन, बर्तन इत्‍यादि आवश्‍यक सामग्री उपलब्‍ध है।


title: जयदयाल गोयन्दका

text: जयदयालजी गोयन्‍दकाने इस आवासीय विद्यालयकी स्‍थापना इसी उद्देश्‍यसे की कि बचपनसे ही अच्‍छे संस्‍कार बच्‍चोंमें पड़ें और वे समाजमें चरित्रवान्, कर्तव्‍यनिष्‍ठ, ज्ञानवान् तथा भगवत्‍प्राप्ति प्रयासी हों। स्‍थापना वर्ष 1924 ई0 से ही शिक्षा, वस्‍त्र, शिक्षण सामग्रियाँ इत्‍यादि आजतक नि:शुल्‍क हैं। उनसे भोजन खर्च भी नाममात्रका ही लिया जाता है।


title: जयदयाल गोयन्दका

text: जयदयालजी गोयन्‍दका पवित्रताका बड़ा ध्‍यान रखते थे। हिंसासे प्राप्‍त किसी वस्‍तुका उपयोग नहीं करते थे। आयुर्वेदिक औषधियोंका ही प्रयोग करते और करनेकी सलाह देते थे। शुद्ध आयुर्वेदिक औषधियोंके निर्माणके लिये पहले कोलकातामें पुन: गीताभवनमें व्‍यवस्‍था की गयी ताकि हिमालयकी ताजा जड़ी-बूटियों एवं गंगाजलसे निर्मित औषधियाँ जनसामान्‍यको सुलभ हो सकें।


title: जयदयाल गोयन्दका

text: जयदयाल गोयन्दकाजी गोविन्द भवन कार्यालय के संस्थापक थे। गीताप्रेस, गोविन्द भवन कार्यालय का एक प्रतिष्ठान है। उक्त लिखित बातें उन व्यक्तियों से प्राप्त हुई हैं जो उनके जीवनकाल में साथी रहे थे।


title: दिल तो पागल है

text: 75 यानि पोना बातें प्यार की। प्यार, इश्क, मोहब्बत, प्रेम ये सब अधूरे शब्द हैं। जिन्हें पूर्ण करने में प्रेमी पागल और पोना हो जाता है।


title: दिल तो पागल है

text: कलियुग में प्यार एक ऐसा नैन मटक्का है, जो मटका फुलाने तक सीमित है। गुटका खाकर, खुटका पालने दगाबाजों ने इश्क और इंसानियत की नष्ट कर दी।


title: दिल तो पागल है

text: पुराने समय का प्यार बिन जाने, अनजाने में इतना गहरा अटूट होता था कि- जन दे देते थे, लेकिन जाने नहीं देते थे।


title: दिल तो पागल है

text: जवान प्रेमियों में जनानो के लक्षण आ गए हैं। इनकी बात में दम नहीं रही। विश्वास से पहले विश्वास घात की सोचते है।


title: दिल तो पागल है

text: गुलाब देकर आरम्भ हुआ प्यार 15 दिन में सेक्स की किताब खुलने तक पहुंच जाता है। जैसे ही महबूबा का जुलाब यानि मासिक धर्म बन्द हुआ या गर्भवती हुई, ये लड़के कबाब से हड्डी की तरह निकाल फेंकते हैं।


title: दिल तो पागल है

text: प्यार, प्रेम, इश्क और मोहब्ब्त ये चारों शब्द अधूरे हैं। ये खुद से भी हो सकते हैं और किसी लड़की या स्त्री से भी। स्वयं से प्रेम करने वाले आत्मप्रेमी कहलाते हैं।


title: दिल तो पागल है

text: प्रेम की खाशियत है कि अगर यह सच्चा होगा, तो कभी सफल नही रहेगा। आत्मा से प्रेम करने वाले अधिकतर प्रेमियों की फ्रेम टँगी मिलती है।


title: दिल तो पागल है

text: प्रेम के रिश्ते दिमाग के होंगे, तो कभी भी उनमें आग लग सकती है अर्थात उनके टूटने के आसार अधिक होते हैं।अगर प्रेम दिल से है, तो इनका टूटना असम्भव होता है। आत्मा का प्रेम काबिल-ए-मरम्मत होता है।


title: दिल तो पागल है

text: प्यार केवल हथियार (लिंग) के उपयोग के लिए किया जाता है। हथियार का इस्तेमाल होते ही इकरार खत्म हो जाता है।


title: दिल तो पागल है

text: मोहब्बत..मोह के कारण होती है। किसी का खूबसूरत चेहरा देखा और मोहब्ब्त हो गई। मोहब्ब्त ही बाद में प्रेम का रूप लेती है।


title: दिल तो पागल है

text: क्योंकि ये बांधकर रखना चाहती हैं, जो आदमी की फितरत से परे है । दर-दर भटकना, कहीं भी अटकना आदमी की आदत है।


title: दिल तो पागल है

text: स्त्री की सोच अपना “चप्पा” (पति) अपना “नमकीन” (बच्चे) औऱ थोड़ी सी “बर्फ” (कुछ रिश्तेदार) इन्हीं में रिस-रिस कर,


title: दिल तो पागल है

text: उनकी राम-राम सत्य है,….होने में ज्यादा वक्त नहीं लगता। सेक्स की लत में रत होकर बाद में सरकने योग्य भी नहीं बचते।


title: दिल तो पागल है

text: ये प्यार-मनुहार को त्यागकर अपने मनोबल को सदा बढ़ाये रखो। इसी बल के बुते हम दरिद्रता रूपी दल-दल से बाहर निकल पाएंगे ।


title: दिल तो पागल है

text: दिल तो पागल है 1997 में बनी भारतीय संगीतमय रूमानी हिन्दी फिल्म है। इसका निर्देशन यश चोपड़ा ने किया है। इसमें मुख्य किरदार में शाहरुख खान, माधुरी दीक्षित, तथा करिश्मा कपूर हैं। शाहरुख खान और यश चोपड़ा की यह एक साथ तीसरी फिल्म है। इससे पहले वह "डर" (1993) और "दिलवाले दुल्हनिया ले जाएंगे" (1995) में एक साथ काम कर चुके थे। जारी होने पर "दिल तो पागल है" को प्रमुख वाणिज्यिक सफलता थी और यह दुनिया भर में साल की सबसे ज्यादा कमाई करने वाली भारतीय फिल्म बनी थी। फिल्म ने अपनी कहानी और संगीत के लिए प्रशंसा प्राप्त की। इसके अतिरिक्त, फिल्म ने तीन राष्ट्रीय फिल्म पुरस्कार और आठ फिल्मफेयर पुरस्कार जीते थे।


title: दिल तो पागल है

text: राहुल (शाहरुख खान) और निशा (करिश्मा कपूर) एक नाचने वाले मंडल के सदस्य हैं। वो दोनों अच्छे दोस्त हैं। निशा मन ही मन राहुल से प्यार करती है। एक प्रतियोगिता के लिए अभ्यास करते समय निशा को चोट लग जाती है और वह अस्पताल में भर्ती हो जाती है। राहुल ने "माया" नामक एक नाटक का निर्देशित करने की अपनी इच्छा की घोषणा की। निशा समेत मंडल के सदस्यों को शीर्षक चरित्र "माया" के बारे में संदेह है, जो राहुल के अनुसार ऐसी लड़की है जो सच्चे प्यार में विश्वास करती है और अपने सपने के राजकुमार के लिए इंतज़ार कर रही है। इस बीच, पूजा (माधुरी दीक्षित) दिखाई जाती है, जो बहुत अच्छी नर्तक और शास्त्रीय नृत्य में प्रशिक्षित है। एक छोटी उम्र में अनाथ होने के कारण, उसे अपने माता-पिता के करीबी दोस्तों द्वारा पाला गया है।


title: दिल तो पागल है

text: पूजा और राहुल एक-दूसरे से कई बार टकराते हैं। नाटक के रिहर्सल के दौरान, निशा का पैर घायल हो गया और डॉक्टर ने कहा कि वह कुछ महीनों तक नृत्य नहीं कर सकती। नाटक में मुख्य भूमिका निभाने के लिए राहुल को एक नई महिला की जरूरत है। वह एक दिन पूजा को नृत्य करते देखता है और मानता है कि वह भूमिका के लिए बिल्कुल सही है। वह उसे अपने रिहर्सल में आने के लिए विनती करता है और वह मान जाती है। राहुल और पूजा करीबी दोस्त बन जाते हैं। अपने पालक परिवार द्वारा दवाब डालने पर पूजा जल्द ही अपने अभिभावक के बेटे अजय (अक्षय कुमार) द्वारा जर्मनी में ले जाई जाती है। वह उसके बचपन का सबसे अच्छा दोस्त है जो लंदन में महीनों से रह रहा है। जैसे ही अजय इंग्लैंड जाने वाला होता है, वह पूजा से प्यार का इजहार करता है। इस दुविधा में, वह इसे स्वीकार करती है।


title: दिल तो पागल है

text: निशा जल्द ही अस्पताल से लौट आती है और परेशान है कि उसे नाटक के पात्र से निकाल दिया गया है। यह पता लगने पर कि राहुल पूजा से प्यार करता है, वह बहुत ईर्ष्यापूर्ण हो जाती है। यह जानकर कि राहुल उसके प्यार को नहीं समझता, वह लंदन जाने का फैसला करती है। पूरे अभ्यास में, राहुल और पूजा खुद को एक दूसरे के प्यार में पाते हैं। अगले दिन, दोनों पूजा के पुराने नृत्य शिक्षक से मिलने जाते हैं, जिसे पूजा ताई (अरुणा ईरानी) के रूप में संबोधित करती है। वह जान जाती हैं कि दोनों प्यार में स्पष्ट रूप से हैं। नृत्य मंडल के दो सदस्यों की शादी में, राहुल और पूजा एक अंतरंग क्षण साझा करते हैं लेकिन यह सुनिश्चित नहीं कर पाते कि अपने प्यार को पूरी तरह व्यक्त कैसे किया जाए।


title: दिल तो पागल है

text: नाटक के होने से कुछ दिन पहले, अजय पूजा को आश्चर्यचकित करने के लिए रिहर्सल हॉल में पहुँचा, हर किसी को यह बताते हुए कि वह उसका मंगेतर है। राहुल का दिल टूट जाता है लेकिन वह इसे छिपाने की कोशिश करता है। निशा, जो लौट आई है, उसका ध्यान राहुल के दिल टूटने पर जाता है और बताती है कि जब वह उससे बदले में प्यार नहीं करता था तो वह भी तबाह हो गई थी। हमेशा की तरह खुशहाल अंत देने की अपनी सामान्य शैली के विपरीत राहुल अपने दिल की अवस्था को प्रतिबिंबित करने के लिए नाटक के अंत को संपादित करता है। नाटक की रात को, जैसे ही राहुल और पूजा के पात्र मंच पर अलग हो जाते हैं, अजय एक रिकार्ड टेप बजाता है जिसमें उसके इजहार से पहले पूजा बताती है कि वह राहुल के बारे में कैसा महसूस करती थी। अजय अप्रत्यक्ष रूप से पूजा बता रहे हैं कि वह और राहुल एक साथ रहने के लिए हैं। पूजा अब महसूस करती है कि वह वास्तव में राहुल से प्यार करती है और दोनों मंच पर अपने प्यार को कबूल करते हैं जबकि दर्शक उनकी प्रशंसा करते हैं, जिससे नाटक का एक बार फिर खुशहाल अंत हो जाता है। इसके अलावा, बैकस्टेज में, अजय निशा से पूछता है कि क्या वह पहले से ही विवाहित है या नहीं (उसे उसमें रूचि है ऐसा दर्शाना)।


title: दिल तो पागल है

text: "दिल तो पागल है" में कुल 9 गीत हैं, एक वाद्य रचना मिलाकर 10 गीत एल्बम में हैं। संगीतकार उत्तम सिंह उस वक्त तक कई वर्षों से सक्रिय थे लेकिन सफलता उन्हें इस फिल्म से मिली। उन्होंने लगभग 100 धुनें तैयार की थी जिसमें से 9 धुनों को चुना गया। बोल आनंद बख्शी के द्वारा लिखें गए हैं। जारी होने पर गीत बहुत लोकप्रिय हुए और यह एल्बम साल 1997 की सर्वाधिक बिकने वाली रही। फिल्म की सफलता के लिये इसके संगीत को प्रचुर श्रेय दिया जाता है। उत्तम सिंह की धुनें और आनंद बख्शी के साधारण भाषा में रचे गए बोल का युवाओं से जुड़ना इसकी सफलता के मुख्य कारण रहे।


title: दिल तो पागल है

text: दिल तो पागल है को बहुत अधिक सफलता मिली। इसके कारण यह भारतीय फिल्मों में उस वर्ष का सबसे अधिक कमाने वाला फिल्म बन गई थी। इसने भारत में कुल ₹59.82 करोड़ रुपये का कारोबार किया। वहीं देश के बाहर ₹12.04 करोड़ रुपये का लाभ लेने में भी सफल हुआ। इस फिल्म को बनाने में मात्र ₹9 करोड़ रुपये लगे थे। उसके हिसाब से कमाई बहुत अधिक हुई। इसने पूरी दुनिया में पहले हफ्ते के अंत में ₹4.71 करोड़ का कारोबार किया था। वहीं पहले सप्ताह इसने ₹8.97 करोड़ का कारोबार किया।


title: मिश्रिख

text: मिश्रिख (Misrikh) या मिस्रिख भारत के उत्तर प्रदेश राज्य के सीतापुर ज़िले में स्थित एक नगर है। समीप ही नैमिषारण्य स्थित है जो "नीमसार" भी कहलाता है, जिस कारणवश इस शहर को मिस्रिख नीमसार (Misrikh Neemsar) भी कहते हैं।


title: मिश्रिख

text: उत्तर प्रदेश के सीतापुर जिले में नैमिषारण्य से दस किलोमीटर की दूरी पर मिश्रिख या मिसरिख है। मिश्रिख की प्रसिद्धि दधीचि कुंड के कारण है। मिश्रिख में महर्षि दधीचि का आश्रम है । कथा है कि एक बार समस्त देवता और इंद्र वृत्तासुर राक्षस से पराजित हो गए। ब्रह्मा और विष्णु जी ने देवताओं से कहा की वृत्तासुर को पराजित करने के लिए ऋषि दधीचि की हड्डियों से यदि एक धनुष बनाया जाय तभी उस धनुष से इस राक्षस को मारा जा सकता है । दधीचि ऋषि उस समय घोर जंगल में तप में लीन थे और उस स्थान का पता लगा पाना बहुत कठिन था। देवताओं ने भगवान विष्णु से इसमें सहायता का आग्रह किया। इस पर भगवान ने अपना सुदर्शन चक्र फ़ेंक कर कहा कि जहां यह चक्र गिरेगा उसी के पास में ऋषि दधीचि तप करते हुए मिलेंगे । यह चक्र नैमिषारण्य में गिरा जहाँ पर आज भी चक्र तीर्थ है। चक्र की नेमि (धुरी) इस स्थान पर गिरने के कारण ही इस स्थान का नाम नैमिषारण्य हुआ। इसके पास में मिश्रिख में ऋषि दधीचि तप करते हुए मिले। इन्द्रदेव और सभी देवों ने ऋषि से अपनी हड्डियां देने का आग्रह किया जिससे राक्षस वृत्तासुर का वध किया जा सके। ऋषि ने देव कल्याण के लिए यह अनुरोध स्वीकार कर लिया पर कहा कि वह मृत्यु से पहले सभी तीर्थों के जल से स्नान करना चाहते हैं। इंद्र ने सभी तीर्थों को वही बुलवा लिया और तीर्थों ने दधीचि को स्नान करवाया स्नान का जल दधीचि के यज्ञ कुंड में संग्रहित हो गया । कुंड आज भी मिश्रिख में है। क्योंकि इस कुंड में सभी तीर्थों का जल मिश्रित था अतः इस स्थान का नाम भी मिश्रित पड़ा। अब इस स्थान को मिश्रिख या मिसरिख भी कहते हैं।


title: बाई चाली सासरिए

text: बाई चाली सासरिए 1988 में प्रदर्शित राजस्थानी भाषा फ़िल्म है। फ़िल्म १०० दिनों तक चली और राजस्थानी सिनेमा में इतिहास लिख दिया।


title: बाई चाली सासरिए

text: 2004 में यह प्रतिवेदित हुआ कि इस फ़िल्म ने राजस्थानी भाषा को पुनर्जिवित करने की अभिरूचि में सहायक है, लेकिन 2005 के एक लेख के अनुसार, जिसमें राजस्थानी फ़िल्म इंडस्ट्री के गिरते स्तर के बारे में चर्चा है में लिखा है कि राजस्थानी सिनेमा में पिछले 15 वर्षों में "बाई चाली सासरिए" एकमात्र सफल राजस्थानी फ़िल्म है। फ़िल्म को हिन्दी पुनर्निर्माण के रूप में जुही चावला और ऋषि कपूर अभिनीत फ़िल्म में "साजन का घर" (1994) है। इस फ़िल्म का निर्देशन भरत नाहटा ने किया है।


title: बाई चाली सासरिए

text: मूल रूप से यह कहानी एक ऐसी लड़की की है जो अपने जन्म से ही विभिन्न बुरी परिस्थितियों का सामना करती है, जन्म के कुछ दिनों के बाद उसकी माँ की मृत्यु हो जाती है, इसका परिणाम यह होता है कि उसके पिता द्वारा उसे उसके परिवार के लिए अशुभ माना जाता है कि वह उसका चेहरा हमेशा के लिए नहीं रहेगा। और वह दूसरी महिला से शादी करता है और वह (सौतेली माँ) उसे प्रताड़ित करती है लेकिन उसका सौतेला भाई बहुत प्यार करने वाला और देखभाल करने वाला था। उसकी शादी एक आदमी से हुई है लेकिन उसकी सास उसे वंश के दीपक के रूप में एक बच्चा देने के लिए मजबूर करती है, वह गर्भवती हो जाती है और इस बीच उसका पति काम पर चला जाता है और आगे उसकी सास और भी अधिक प्रताड़ित करती है और उसे घर से बाहर निकाल देती है। इसके अलावा वह भोजन और पानी की तलाश में इधर-उधर घूमती है और अपने भाई से अपने दिल में मदद मांगती है। अंत में वह एक बच्चे को जन्म देती है और बच्चे को अपनी सास को सौंपती है और मर जाती है, उसके पति को इस बारे में पता चल जाता है और वह उसे अंतिम संस्कार में ले जाता है, जहाँ उसके पिता, जो अपनी बेटी के घर छोड़ने के बाद गरीबी से त्रस्त थे, अंतिम संस्कार के लिए लकडी काटते और उसी से अपना पेट भरते थे अंततः उन्हें अपने गलतियों का पश्चाताप होता है .जहाँ वह अपने कार्यों के लिए दोषी महसूस करता है और बहुत रोता है।


title: बाई चाली सासरिए

text: यह १९९०-२००५ के समय की सर्वाधिक सफलता प्राप्त करने वाली राजस्थानी फ़िल्म है। इसका श्री मोहनसिंह राठोड़ द्वारा निर्देशन भी सर्वश्रेष्ट रहा। यह पहली क्षेत्रीय फ़िल्म है जो भारत भर में ब्लॉकबस्टर रही। इसकी पुनर्निर्माण फ़िल्म "माहेर ची सारी" एक मराठी भाषा फ़िल्म है।


title: बाई चाली सासरिए

text: इस फ़िल्म के सभी गाने बहुत प्रचलित हुए थे और इसका शीर्षक गीत "बाई चाली सासरिए" लोकप्रिय टेलीविजन धारावाहिक बालिका वधु जो कलर्स चैनल पर प्रस्तुत किया गया का शीर्षक गीत भी बना। फ़िल्म के कुछ निम्न हैं:


title: तीन बीघा गलियारा

text: तीन बीघा गलियारा भारत और बांग्लादेश की सीमा पर स्थित एक भारत का भूभाग है जो सितम्बर २०११ में बंगलादेश को लीज पर दे दिया गया ताकि बांग्लादेश के दहग्राम-अंगरपोटा नामक अंतर्वेशों (छिटमहल/enclaves) को सीधे भूमार्ग से बंगलादेश से जोड़ा जा सके।


title: एक-दलीय राज्य

text: एक दलीय राज्य उन राज्यों अथवा देशों को कहते हैं जहां शीर्ष पर एक ही दल का नियंत्रण रहता है और वहाँ पर किसी अन्य दल को मान्यता नहीं होती है। एक दलीय प्रणाली का प्रत्यक्ष उदाहरण हैं


title: नैस्डैक

text: नॉस्डेक ("National Association of Securities Dealers Automated Quotations" का लघुरूप) एक अमेरिकी स्टॉक एक्स्चेंज है। यह संयुक्त राज्य अमरीका में इलेक्ट्रॉनिक दृश्य पटल आधारित सबसे बड़ा इक्विटी सिक्योरिटी व्यापार बाजार है। इसमें ३२०० से अधिक कंपनियां जुड़ी हैं। इसकी ट्रेडिंग वॉल्युम विश्व के किसी भी स्टॉक एक्स्चेंज से अधिक है।


title: नैस्डैक

text: नस्डैक को नेशनल एसोसिएशन ऑफ सिक्योरिटीज डीलर्स (NASD) द्वारा निवेशकों को कम्प्यूटरीकृत, तेज़ और पारदर्शी प्रणाली पर प्रतिभूतियों का व्यापार करने में सक्षम बनाने के लिए बनाया गया था | नास्डैक ने 8 फरवरी, 1 9 71 को अपना परिचालन शुरू किया। नास्डैक पर सूचीबद्ध कुछ लोकप्रिय कंपनियां ऐप्पल, गूगल, माइक्रोसॉफ्ट, ओरेकल, अमेज़ॅन, इंटेल और एमजेन हैं।


title: मुँहासे

text: आनुवंशिकी को 80% मामलों में मुँहासे का प्राथमिक कारण माना जाता है। आहार और सिगरेट धूम्रपान की भूमिका स्पष्ट नहीं है, और न ही स्वच्छता और न ही सूर्य के प्रकाश के संपर्क में एक भूमिका निभाने के लिए दिखाई देते हैं। मुँहासे के लिए कई उपचार विकल्प उपलब्ध हैं, जिसमें जीवनशैली में बदलाव, दवाएं और चिकित्सा प्रक्रियाएं शामिल हैं। कम भोजन सरल कार्बोहाइड्रेट जैसे कि चीनी मदद कर सकता है। उपचार प्रभावित त्वचा पर सीधे लागू किया जाता है, जैसे कि एजेलिक एसिड, बेंज़ोयल पेरोक्साइड, और सैलिसिलिक एसिड, आमतौर पर उपयोग किया जाता है।


title: मुँहासे

text: 2015 में, दुनिया भर में मुँहासे 633 मिलियन लोगों को प्रभावित करने का अनुमान लगाया गया था, जिससे यह दुनिया भर में 8 वीं सबसे आम बीमारी बन गई। मुँहासे आमतौर पर किशोरावस्था में होते हैं और पश्चिमी दुनिया में अनुमानित ८०-९ ०% किशोरों को प्रभावित करते हैं। युवावस्था से पहले और बाद में बच्चे और वयस्क भी प्रभावित हो सकते हैं । यद्यपि वयस्कता में मुँहासे कम आम हो जाते हैं, यह लगभग आधे प्रभावित लोगों में उनके बिसवां दशा और तीसवां दशक में बनी रहती है और एक छोटे समूह को अपने चालीसवें वर्ष में कठिनाइयों का सामना करना पड़ता है।


title: मुँहासे

text: फिरौन के रूप में दर्ज किया गया है जिसमें मुंहासे थे, जो इस बीमारी का सबसे पहला ज्ञात संदर्भ हो सकता है। कम से कम क्लियोपेट्रा (69–30 ईसा पूर्व) के शासनकाल के बाद से, त्वचा के लिए सल्फर के अनुप्रयोग को मुँहासे के लिए एक उपयोगी उपचार के रूप में मान्यता दी गई है। छठी शताब्दी ग्रीक चिकित्सक अमीडा के एआईटियस को "आयनथोस" (θωξον)) या "अकाने" शब्द का श्रेय दिया जाता है, जिसके बारे में माना जाता है कि यह चेहरे की त्वचा के घावों का संदर्भ था। जीवन के "" (युवावस्था) के दौरान होते हैं। 16 वीं शताब्दी में, फ्रांसीसी चिकित्सक और वनस्पतिशास्त्री फ्रांस्वा बोइसियर डी सॉवेजेस लैक्रॉइक्स ने मुँहासे के पहले के विवरणों में से एक प्रदान किया था। उन्होंने छोटे, लाल और कठोर ट्यूबरकल्स का वर्णन करने के लिए "psydracia achne" शब्द का इस्तेमाल किया, जो किशोरावस्था के दौरान किसी व्यक्ति के चेहरे की उपस्थिति को बदल देता था, और न तो खुजली होती थी और न ही दर्दनाक।


title: मुँहासे

text: सामयिक कुचल सूखी बर्फ (जिसे "क्रायोसलश" कहा जाता है) के साथ मुँहासे का उपचार पहली बार 1907 में वर्णित किया गया था, लेकिन अब यह आमतौर पर नहीं है। 1960 से पहले, एक्स-रे का उपयोग भी एक सामान्य उपचार था।


title: मुँहासे

text: मुँहासे की लागत और सामाजिक प्रभाव पर्याप्त हैं। संयुक्त राज्य में, मुँहासे वल्गरिस 5 मिलियन से अधिक के लिए जिम्मेदार है चिकित्सक विज़िट और लागत से अधिक हर साल प्रत्यक्ष लागत में। इसी तरह, मुँहासे वल्गरिस यूनाइटेड किंगडम में हर साल 3.5 मिलियन डॉक्टर के दौरे के लिए जिम्मेदार है। 2015 में अमेरिका में शीर्ष दस प्रमुख मुँहासे उपचार ब्रांडों के लिए बिक्री $ 352 मिलियन की राशि के रूप में रिपोर्ट की गई है।


title: मुँहासे

text: मुँहासे के प्रेरक और आक्रामक कारकों के बारे में गलत धारणाएं आम हैं, और इससे प्रभावित लोग अक्सर उनकी स्थिति के लिए दोषी ठहराए जाते हैं। इस तरह के दोष से प्रभावित व्यक्ति के आत्मसम्मान की भावना बिगड़ सकती है। 20 वीं शताब्दी तक, त्वचाविज्ञानियों के बीच भी, कारणों की सूची में अत्यधिक यौन विचार और हस्तमैथुन शामिल थे।


title: मुँहासे

text: सीबम उत्पादन के तंत्र को बेहतर ढंग से समझने का प्रयास चल रहा है। इस शोध का उद्देश्य उन दवाओं को विकसित करना है जो सीबम उत्पादन को बढ़ाने के लिए जाना जाता है और हार्मोन के साथ हस्तक्षेप करते हैं । अतिरिक्त सीबम कम करने वाली दवाओं पर शोध किया जा रहा है जिसमें सामयिक एंटीड्रोग्रंस और पेरॉक्सिसोम प्रोलिफ़रेटर-सक्रिय रिसेप्टर मॉड्यूलेटर शामिल हैं। प्रारंभिक चरण के अनुसंधान का एक अन्य अवसर इस बात पर केंद्रित है कि सीबम उत्पादन को कम करने और मुँहासे की उपस्थिति में सुधार करने के लिए त्वचा के बालों के रोम में सेबम उत्पादन ग्रंथियों को नष्ट करने के लिए लेजर और प्रकाश चिकित्सा का सबसे अच्छा उपयोग कैसे करें।


title: पवन वेग

text: पवन वेग (विन्ड स्पीड) एक मौलिक वायुमंडलीय राशि है। वायु का प्रवाह, उच्च दाब से निम्न दाब की ओर होता है। अलग-अलग स्थानों का वायुमंडलीय दाब अलग-अलग होता है, जो ताप के अन्तर के कारण होता है। पवन के वेग से कई कार्य प्रभावित होते हैं, जैसे मौसम की भविष्यवाणी, वायुयान तथा जलयानों का संचालन, निर्माण कार्य, कई पादप जातियों के विकास और उपापचय की गति आदि।


title: पवन वेग

text: हवा की गति से मौसम के पूर्वानुमान पर, विमान के आवाजाही आदि पर प्रभाव पड़ता है। लेकिन वायुमंडलीय दाब के कारण वायु की दिशा में कई बार परिवर्तन हो जाता है। इसके अलावा मौसम के कारण भी कई बार दिशा में बदलाव हो जाता है।


title: पवन वेग

text: 10 अप्रैल 1996 को ऑस्ट्रेलिया में एक चक्रवात के समय 408 किलोमीटर प्रति घंटे की गति से हवा चली थी। यह अब तक की वायु की सबसे अधिक गति है।


title: प्रतिमानाटक

text: प्रतिमानाटक, संस्कृत का प्रसिद्ध नाटक है। यह भास के सर्वोत्तम नाटकों में से एक है। सात अंकों के इस नाटक में भास की कला पर्याप्त ऊँचाईं को प्राप्त कर चुकी है। इसमें भास ने राम वनगमन से लेकर रावणवध तथा राम राज्याभिषेक तक की घटनाओं को स्थान दिया है। महाराज दशरथ की मृत्यु के उपरान्त ननिहाल से लौट रहे भरत अयोध्या के पास मार्ग में स्थित देवकुल में पूर्वजों की प्रतिमायें देखते हैं , वहाँ दशरथ की प्रतिमा देखकर वे उनकी मृत्यु का अनुमान कर लेते हैं। प्रतिमा दर्शन की घटना प्रधान होने से इसका नाम प्रतिमा नाटक रखा गया है।


title: प्रतिमानाटक

text: इस नाटक में भास ने पात्रों का चारित्रिक उत्कर्ष दिखाने का भरसक प्रयास किया है। इतिवृत्त तथा चरित्रचित्रण दोनों दृष्टियों से यह नाटक सफल हुआ है। भावों के अनुकूल भाषा तथा लघु विस्तारी वाक्य भास के नाटकों की अपनी विशेषताएँ हैं। यह करुण रस प्रधान नाटक है तथा अन्य रस इसी में सहायक बनकर आये हैं।


title: प्रतिमानाटक

text: प्रतिमा निर्माण की कथा भास की अपनी मौलिकता है। भास ने इस नाटक में मौलिकता लाने में प्रचलित रामचरित से पर्याप्त पार्थक्य ला दिया है। यद्यपि ये सारी घटनायें प्रचलित कथा से भिन्न हैं , पर नाटकीय दृष्टि से इनका महत्व सुतरां ऊँचा है और पाठक अथवा दर्शक की कौतुहल वृद्धि में ये घटनायें सहायक हुई हैं। इस नाटक में रामायणीय कथा से भिन्नतायें इस प्रकार हैं - प्रथम अंक में सीता द्वारा परिहास में वल्कल पहनना भास की मौलिकता है। तृतीय अंक में प्रतिमा का सम्पूर्ण प्रकरण ही कवि कल्पित है और यह कल्पना ही नाटक की आधारभूमि बनायी गयी है। पाँचवें अंक में सीता का हरण भी यहाँ नवीन ढंग से बताया गया है।


title: प्रतिमानाटक

text: यहाँ राम के उटज में वर्तमान रहने पर ही रावण वहाँ आता है और दशरथ के श्राद्ध के लिए उन्हें कांचनपार्श्व मृग लाने को कहता है तथा उन्हें कांचन मृग दिखाकर दूर हटाता है। यह सम्पूर्ण प्रसंग नाटककार द्वारा गढ़ा गया है। पांचवें अंक में सुमंत्र का वन में जाना तथा लौटकर भरत से सीताहरण बताना कवि कल्पना का प्रसाद है। कैकयी द्वारा यह कहना भी कि उसने ऋषिवचन सत्य करने के लिए राम को वन भेजा, भास की प्रसृति है। अन्ततः सप्तम अंक में राम का वन में ही राज्याभिषेक इस नाटक में मौलिक ही है।


title: वाचस्पति मिश्र

text: वाचस्पति मिश्र (९०० - ९८० ई) भारत के दार्शनिक थे जिन्होने अद्वैत वेदान्त का भामती नामक सम्प्रदाय स्थापित किया। वाचस्पति मिश्र ने नव्य-न्याय दर्शन पर आरम्भिक कार्य भी किया जिसे मिथिला के १३वी शती के गंगेश उपाध्याय ने आगे बढ़ाया।


title: वाचस्पति मिश्र

text: "वाचस्पति मिश्र प्रथम" मिथिला के ब्राह्मण थे जो भारत और नेपाल सीमा के निकट मधुबनी के पास अन्धराठाढी गाँव के निवासी थे। इन्होने वैशेषिक दर्शन के अतिरिक्त अन्य सभी पाँचो आस्तिक दर्शनों पर टीका लिखी है। उनके जीवन का वृत्तान्त बहुत कुछ नष्ट हो चुका है। ऐसा माना जाता है कि उनकी एक कृति का नाम उनकी पत्नी भामती के नाम पर रखा है।


title: वाचस्पति मिश्र

text: वाचस्पति मिश्र प्रथम ने उस समय की हिन्दुओं के लगभग सभी प्रमुख दार्शनिक सम्प्रदायों की प्रमुख कृतियों पर भाष्य लिखें हैं। इसके अतिरिक्त तत्वबिन्दु नामक एक मूल ग्रन्थ भी लिखा है जो भाष्य नहीं है।


title: वाचस्पति मिश्र

text: दूसरे वाचस्पति मिश्र भी मिथिला के ही मधुबनी थाना के समौल गाँव के निवासी थे। ये पन्द्रहवीं सदी के अंत और सोलहवीं सदी के प्रारम्भ के राजा भैरव सिंह के समकालीन थे जिनका राज्य १५१५ तक था और फिर राजा रामभद्र के समय अंतिम पुस्तक लिखी। जिनकी रचित ४१ पुस्तकें हैं (१० दर्शन पर और ३१ स्मृति पर)


title: वाचस्पति मिश्र

text: ७. नीति चिंतामणि (संभवतः नवटोल के लूटन झा के साथ, पर कोई पाण्डुलिपि उपलब्ध नहीं, किन्तु विवाद चिंतामणि में इसका सन्दर्भ दिया गया है)


title: पादरी

text: ईसाई धर्म में जो व्यक्ति पवित्र धार्मिक अनुष्ठान कराने के लिए अधिकृत होते हैं उन्हें पादरी (priest या priestess (स्त्री)) कहते हैं।


title: लुण्ठित व्यंजन

text: लुण्ठित व्यंजन (trill consonant) ऐसा व्यंजन वर्ण होता है जिसमें मुँह के एक सक्रीय उच्चारण स्थान और किसी अन्य स्थिर उच्चारण स्थान के बीच कंपकंपी या थरथराहट कर के व्यंजन की ध्वनि पैदा की जाती है। हिन्दी में इसका सबसे बड़ा उदाहरण "र" की ध्वनि है जिसमें जिह्वा का सबसे आगे का भाग कंपकंपाया या थरथराया जाता है।


title: लुण्ठित व्यंजन

text: इसके अलावा कई अन्य लुण्ठित व्यंजन सम्भव हैं जो अन्य भाषाओं में तो पाए जाते हैं लेकिन हिन्दी में नहीं। दोनों होंठो को जोड़कर भी फड़फड़ाने से एक लुण्ठित व्यंजन की ध्वनि बनती है जिसका अन्तर्राष्ट्रीय ध्वन्यात्मक वर्णमाला में चिन्ह /ʙ/ है। नया गिनी की केले भाषा में "म्बुलिम" (जिसमें 'ब' के स्थान पर होंठो को फड़फड़ाकर लुण्ठित ध्वनि बनाएँ, उच्चारण [ᵐʙulim]) का अर्थ "मुख" होता है। ऐसी भी लुण्ठित ध्वनियाँ हैं जिनका प्रयोग किसी मानव भाषा में न होने के बावजूद लगभग सभी मानव उनसे अवगत हैं, मसलन खर्राटों की आवाज़ भी एक लुण्ठित व्यंजन है।


title: लुण्ठित व्यंजन

text: उत्क्षिप्त व्यंजनों (flap consonants) में भी किसी उच्चारण स्थान को हिलाकर किसी अन्य उच्चारण स्थान से मारा जाता है लेकिन इनमें ध्वनि के लिए ऐसा केवल एक बार करा जाता है और किसी प्रकार की कम्पन या थरथराहट नहीं करी जाती। इसलिए लुण्ठित और उत्क्षिप्त व्यंजन की श्रेणियाँ ध्वन्यात्मक दृष्टि से बिलकुल भिन्न मानी जाती हैं।


title: मौलाना शौकत अली

text: मौलाना शौकत अली(1873 - 1938) भारतीय राष्ट्रीय आंदोलन के एक भारतीय राष्ट्रवादी मुस्लिम स्वतंत्रता सेनानी और मौलाना मुहम्मद अली जौहर के भाई थे।


title: मौलाना शौकत अली

text: 1873 में शौकत अली का जन्म  रामपुर (उत्तर प्रदेश) में हुआ। उन्होंने अलीगढ़ मुस्लिम विश्वविद्यालय में शिक्षा प्राप्त की। वह क्रिकेट के लिए समर्पित थे और विश्वविद्यालय की टीम के कप्तान थे। महात्मा गांधी उन्हें राजनीति में लाए।


title: मौलाना शौकत अली

text: शौकत अली ने 1896 से 1913 तक प्रांत की सिविल सेवा में सेवा की।महात्मा गांधी के साथ शौकत अली ने भी बाल गंगाधर तिलक की अर्थी उठायी थी


title: मौलाना शौकत अली

text: शौकत अली ने अपने भाई मौलाना मुहम्मद अली जौहर की उर्दू साप्ताहिक हमदर्द और अंग्रेजी साप्ताहिक कॉमरेड प्रकाशित करने में मदद की। 1919 में, जब वह विद्रोहात्मक सामग्री  प्रकाशित करने और विरोध प्रदर्शन के आयोजन के लिए का ब्रिटिश आरोप में जेल में बंद थे, उन्हें  खिलाफत सम्मेलन के अंतिम राष्ट्रपति के रूप में निर्वाचित किया गया था। असहयोग आंदोलन के दौरान महात्मा गांधी और भारतीय राष्ट्रीय कांग्रेस के लिए अपने समर्थन (1919-1922) के लिए उन्हें फिर से गिरफ्तार कर लिया गया था और 1921-1923 तीक कैद किया गया था। उनके प्रशंसकों ने उन्हें और उनके भाई को मौलाना का खिताब दिया था। मार्च 1922 में, वह राजकोट जेल में थे।


title: कोशी नदी (उत्तराखण्ड)

text: कोशी नदी, जिसे कोसी या कौशिकी भी कहा जाता है, उत्तर भारत की प्रमुख तथा पवित्र नदियों में से एक हैं। स्कंदपुराण के मानसखण्ड में इस नदी का उल्लेख कौशिकी के नाम से हुआ है। यह उत्तराखण्ड के कुमांऊॅं क्षेत्र की एक महत्वपूर्ण नदी है। यह रामगंगा की सहायक नदी है। नदी के तट पर कैर तथा शीशम के जंगल पाए जाते हैं। कोशी नदी की लम्बाई १६८ किलोमीटर है तथा इसका अपवाह क्षेत्र लगभग ३४६ वर्ग किलोमीटर क्षेत्र में फैला है।


title: कोशी नदी (उत्तराखण्ड)

text: कोशी कौसानी के निकट धारापानी धार से निकलती है, और दक्षिण दिशा की ओर बहती है। सोमेश्वर तथा अल्मोड़ा नगरों से बहती हुई यह ख्वारब पहुँचती है, जहाँ सुयाल नदी इसमें मिल जाती है। ख्वारब से यह पश्चिम की और बहने लगती है, और खैरना, गरमपानी, तथा कैंची इत्यादि क्षेत्रों से होती हुई आगे बढ़ती है। सल्ट पट्टी पहुँचने के बाद मोहान तक यह उत्तर-पश्चिम दिशा में बहती है, जहाँ से यह एक तीखा मोड़ लेकर दक्षिण-पूर्व की ओर बहने लगती है। ढिकुली से गुजरने के बाद रामनगर में यह मैदानों में उतरती है। रामनगर से ७० मील का सफर तय करने के बाद सुल्तानपुर में यह उत्तर प्रदेश राज्य में प्रवेश करती है। यह रामपुर नगर के बायीं ओर से गुजरती है और चमरौल के पास रामगंगा में मिल जाती है।


title: कोशी नदी (उत्तराखण्ड)

text: यद्यपि कोशी नदी उत्तर भारत की महत्वपूर्ण व प्रमुख नदियों में से एक है, परन्तु पिछले कुछ ही दसकों के दौरान विलुप्तता की ओर मुंह कर चुकी है। लगभग 30-40 वर्ष पूर्व कोशी नदी की लंबाई 225 किलोमीटर तक थी, दुर्भाग्यवश 2017 में सिमटकर लगभग 41 किमी ही रह गयी है। पहले इसकी लघु सरिताओं (गधेरों) की संख्या 1820 थी, जो 2017 में सिमटकर 118 तक रह गयीं हैं। इन लघु सरिताओं के दम तोड़े जाने के कारण कोशी 41 किमी पर ही सिमट चुकी है।


title: विद्रोह

text: विद्रोह या बगावत आज्ञाकारिता या आदेश का इनकार है। यह एक स्थापित प्राधिकरण के आदेश के खिलाफ खुले प्रतिरोध को संदर्भित करता है। "विद्रोही" या "बागी" वह व्यक्ति है जो विद्रोह या विद्रोही गतिविधियों में हिस्सा लेता है। कोई विद्रोह किसी उत्पीड़न की स्थिति और अस्वीकृति की भावना से उत्पन्न होता है। फिर इस स्थिति के लिए जिम्मेदार प्राधिकारी का न पालन करने द्वारा स्वयं प्रकट होता है।


title: शिक्षा अर्थशास्त्र

text: शिक्षा अर्थशास्त्र या शिक्षा का अर्थशास्त्र (Education economics या economics of education) से आशय शिक्षा से सम्बन्धित आर्थिक विषयों (मुद्दों) के अध्ययन से है। शिक्षा से जुड़े आर्थि कुछ मुद्दे ये हैं- शिक्षा की मांग, शिक्षा के लिए वित्त की व्यवस्था, विभिन्न शिक्षण कार्यक्रमों और नीतियों की दक्षता का तुलनात्मक अध्ययन, आदि। स्कूली-शिक्षा और श्रम बाजार के सम्बन्ध से शुरू होकर शिक्षा अर्थशास्त्र अब एक व्यापक अध्ययन-क्षेत्र बन चुका है।


title: अपोलो

text: अपोलो (अंग्रेज़ी : ; यूनानी : "Aπollων अपोल्लोन") प्राचीन यूनानी धर्म (ग्रीक धर्म) और प्राचीन रोमन धर्म के सर्वोच्च देवताओं में से एक थे। उनके लिये प्राचीन यूनान (ग्रीस) और इटली में कई ख़ूबसूरत मंदिर थे, जहाँ उनके नाम पर पशुबलि चढ़ाई जाती थे। वो प्रकाश, कविता, नृत्य, संगीत, चिकित्सा, भविष्यवाणी और खेल के देवता थे। वो आदर्श पुरुष-सौन्दर्य और यौवन का प्रतिनिधित्व करते थे। मूर्तियों में उनके अत्यधिक ख़ूबसूरत (नग्न) युवा के समान दिखाया जाता था। उनके कई पुरुष-प्रेमी (यूनानी मिथकों के अनुसार) भी थे। वो ख़ास तौर पर व्यायामशाला में युवाओं के इष्टदेव थे और डेल्फ़ी की देववाणी उन्हीं को समर्पित थी।


title: पोई

text: पोई या पोयसाग या बचलू ; वैज्ञानिक नाम : बेसेला अल्बा / BASELLA ALBA) एक सदाबहार लता है। इसकी पत्तियाँ मोटी, मांसल तथा हरी होतीं हैं जिनका शाक-सब्जी के रूप में उपयोग किया जाता है। यह प्राकृतिक रूप से उगती हैै तथा वृक्षों और झाड़ियोंं का सहारा लेकर ऊपर चढ जाती है। इसके फल मकोय केे फलों जैसे दिखते हैैं जो पकने पर गाढ़े जामुनी रंग के हो जातेे है। इन पके फलों सेे गुलाबी आभाा लिये वाल रंग का रस निकलता है।


title: पोई

text: पोई के पत्तों का पालक के पत्तों जैसे पकौड़ा बनाने, साग बनाने में उपयोग होता है । इसे दाल में डालकर भी खाया जाता है ।


title: मुसलमान जाट

text: मुस्लिम जाट या मुसलमान जाट () भारतीय उपमहाद्वीप के उत्तरी क्षेत्रों के जाट लोगों के पितृवंशीय वंशज हैं जो इस्लाम के अनुयायी हैं। वे मुख्य रूप से पाकिस्तान और भारत दोनों के सिंध और पंजाब क्षेत्र में पाए जाते हैं। जाट मुसलमान पाकिस्तान के आज़ाद कश्मीर प्रांत में भी पाए जाते हैं। जाटों ने प्रारंभिक मध्य युग से इस्लाम में धर्मान्तरित करना शुरू किया, और जाट लोगों के विविध समुदाय के भीतर एक अलग उप-समूह का गठन किया।


title: मुसलमान जाट

text: भारतीय उपमहाद्वीप के मैदानी और उच्च पठार में, जाटों के कई समुदाय हैं, जिनमें से कुछ 18 वीं शताब्दी तक इस्लाम में परिवर्तित हो गए थे, जबकि अन्य सिख बन गए थे। इस्लाम में धर्म परिवर्तन के बाद जो पंथ बने वो विभाजन के बाद अब पाकिस्तानी पंजाब है। पाकिस्तान में, अधिकांश जाट भूमि-स्वामी कृषक जमींदार हैं, और वे सिंध में कई जातीय समूह बनाते हैं।


title: सदिश कलन

text: सदिश कलन या सदिश कैल्कुलस या सदिश विश्लेषण (Vector calculus / vector analysis) गणित की वह विधा है जो सदिश राशियों के वास्तविक विश्लेषण (real analysis) से सम्बन्ध रखती है।


title: सदिश कलन

text: इसके अन्तर्गत बहुत सी समस्याएं हल करने की विधियाँ एवं सूत्र आते हैं जो कि प्रौद्योगिकी एवं विज्ञान में बहुत उपयोगी हैं। अमेरिकी वैज्ञानिक एवं इंजीनियर विलार्ड गिब्स (J. Willard Gibbs) तथा ब्रिटिश इंजीनियर हेवीसाइड (Oliver Heaviside) ने इस क्षेत्र के अग्रदूत रहे।


title: सदिश कलन

text: किसी तालाब का तापमान एक अदिश क्षेत्र है क्योंकि इसके अन्तर्गत प्रत्येक बिन्दु पर एक अदिश राशि - तापमान का अस्तित्व है। इसके विपरीत यदि तालाब का पानी गतिशील है तो इसके हरेक बिन्दु पर जल का वेग एक सदिश क्षेत्र है।


title: सदिश कलन

text: सदिश विश्लेषण की चार प्रमुख संक्रियाएं (कार्तीय निर्देशांक में) नीचे दी गयीं हैं। ये संक्रियाएं सदिश या अदिश क्षेत्र के उपर डेल् ऑपरेटर (formula_1) के प्रयोग से की जातीं हैं।


title: सदिश कलन

text: यह एक द्वितीय ऑर्डर का डिफरेंसिअल संक्रिया है। त्रि-बिमीय कार्तीय निर्देशांक तंत्र में इसे इस प्रकार परिभाषित किया गया है:


title: यौन उत्पीड़न

text: यौन उत्पीड़न बदमाशी या एक यौन स्वभाव की जबरदस्ती, या यौन अनुग्रह के बदले में अवांछित या अनुचित वादा करना है। अधिकांश आधुनिक कानूनी संदर्भों में, यौन उत्पीड़न अवैध है। अमेरिका ईओक (EEOC) द्वारा दी गई परिभाषित के रूप में, " किसी व्यक्ति (एक आवेदक या कर्मचारी) के लिंग के आधार पर उसे परेशान करना गैर कानूनी है।".By S.N. Sai


title: परिसम्पत्ति

text: वित्तीय लेखांकन में, परिसम्पत्ति () एक आर्थिक संसाधन है। हर मूर्त या अमूर्त वस्तु जिसका मूल्योत्पादन के लिए स्वामी बना जा सके या नियन्त्रण किया जा सके और जिसके पास धनात्मक आर्थिक मूल्य हो, परिसम्पत्ति मानी जाती है। सरल शब्दों में, परिसम्पत्तियाँ स्वामित्व के मूल्य का प्रतिनिधित्व करती हैं, जो कैश में रूपान्तरित किये जा सकें (यद्यपि, कैश स्वयं एक परिसम्पत्ति मानी जाती है)।


title: परिसम्पत्ति

text: परिसम्पत्ति से आशय उद्यम के आर्थिक स्रोत से है जिन्हें मुद्रा में व्यक्त किया जा सकता है, जिनका मूल्य होता है और जिनका उपयोग व्यापर के संचालन व आय अर्जन के लिए किया जाता है। उदाहरण के लिए, मशीन, भूमि, भवन, ट्रक, आदि।


title: परिसम्पत्ति

text: भूतपूर्व घटनाओं के कारण सत्त्व द्वारा नियन्त्रित संसाधन और जिससे सत्त्व को भावी आर्थिक लाभ प्रवाहित होना अपेक्षित हो, परिसम्पत्ति है।


title: परिसम्पत्ति

text: स्थायी परिसम्पत्तियाँ (Fixed Assets) : स्थायी परिसम्पत्तियों से आशय उन परिसम्पत्तियों से है जो व्यवसाय में दीर्घकाल तक रखी जाने वाली होती हैं और जो पुनः विक्रय के लिए नहीं हैं। जैसे - भूमि, भवन, मशीन, उपस्कर आदि।


title: परिसम्पत्ति

text: चालू परिसम्पत्तियाँ (Current Assets) : चालू परिसम्पत्ति से आशय उन सम्पत्तियों से है जो व्यवसाय में पुनः विक्रय के लिए या अल्पावधि में रोकड़ में परिवर्तित करने के लिए रखी जाती हैं। इसलिए इन्हें चालू सम्पत्तियाँ, चक्रीय सम्पत्तियाँ और परिवर्तनशील सम्पत्तियाँ भी कहा जाता है। उदाहरण : देयता, पूर्वदत्त व्यय, स्टॉक, प्राप्य बिल, आदि।


title: परिसम्पत्ति

text: अमूर्त परिसम्पत्तियाँ (Intangible Assets) : अमूर्त परिसम्पत्ति वे सम्पत्तियाँ हैं जिनका भौतिक अस्तित्व नहीं होता है, किन्तु उनका मौद्रिक मूल्य होता है। जैसे - ख्याति, ट्रेडमार्क, पेटेण्ट्स, इत्यादि।


title: परिसम्पत्ति

text: मूर्त परिसम्पत्तियाँ (Tangible Assets) : मूर्त परिसम्पत्ति वे सम्पत्तियाँ हैं जिन्हें देखा तथा छूआ जा सकता हो अर्थात जिनका भौतिक अस्तित्व हो। जैसे - भूमि, भवन, मशीन, संयंत्र, उपस्कर, स्टॉक, आदि।


title: परिसम्पत्ति

text: क्षयशील परिसम्पत्तियाँ (Depreciating Assets) : क्षयशील परिसम्पत्तियाँ वे सम्पत्तियाँ हैं जो प्रयोग या उपभोग के कारण घटती जाती हैं या नष्ट हो जाती हैं। उदाहरण -


title: राजीव गांधी आवास योजना

text: भारत सरकार द्वारा शहरी क्षेत्रों में झुग्गी झोपडियों से मुक्ति दिलाने और गरीबों को अपना घर का सपना पूरा कराने में सहायता के लिए इस योजना की शुरुआत की गई। 2 जून 2011 को इस योजना के पहले चरण को मंजूरी दी गई।


title: राजीव गांधी आवास योजना

text: केंद्र सरकार ने शहरों को स्लम मुक्त करने के उद्येश्य हेतु राजीव गांधी आवास योजना नामक एक परियोजना को देश भर में लागू करने का निर्णय लिया। आर्थिक मामलों की मंत्रिमंडलीय समिति ने 2 जून 2017को राजीव गांधी आवास योजना के तहत इसे देश के 250 शहरों में लागू करने का प्रस्ताव पारित किया। राजीव गांधी आवास योजना एक लाख से ज्यादा आबादी वाले हर शहर में लागू की जानी है। साथ ही इससे लाभान्वित परिवारों को आवास का मालिकाना हक भी दिया जाना है। केंद्र सरकार ने इसके साथ ही शहरों में रहने वाले गरीबों को आसानी से घर बनाने के लिए कर्ज मिल सके, इसके लिए एक हजार करोड़ रुपये का कोष भी बनाया। गृह मंत्री पी चिदंबरम के अनुसार केंद्र सरकार ने 12वीं पंचवर्षीय योजना के अंत तक देश को स्लम मुक्त करने का लक्ष्य रखा है। केंद्र सरकार ने राजीव गांधी आवास योजना को लागू करने में राज्यों की भूमिका अहम बना दी। इसके लिए हर राज्य को अपनी-अपनी योजना केंद्र से साझा करना है, इसके बाद ही उन्हें संबंधित राशि की भुगतान की जाएगी. राजीव गांधी आवास योजना का लक्ष्य दो तरह से काम करना है। पहला या तो मौजूदा स्लम को ही विकसित किया जाना है या फिर स्लम को किसी बाहरी जगह ले जाना है। हालांकि दोनों परिस्थितियों में योजना राज्य सरकार की ही रहेगी. इस योजना से स्लम में रहने वाले लगभग 3.2 करोड़ भारतीय लोगों को बेहतर जीवनशैली प्रदान की जा सकती है।


title: राधाबाई

text: इनके पिता का नाम डुबेरकर अंताजी मल्हार बर्वे था। राधाबाई बालाजी के पिता विश्वनाथ भट्ट सिद्दियों के अधीन श्रीवर्धन गाँव के देशमुख थे। भारत के पश्चिमी सिद्दियों से न पटने के कारण विश्वनाथ और बालाजी श्रीवर्धन गाँव छोड़कर बेला नामक स्थान पर भानु भाइयों के साथ रहने लगे। राधाबाई भी अपने परिवार के साथ बेला में रहने लगीं। कुछ समय पश्चात् बालाजी डंडाराजपुरी के देशमुख हो गए। १६९९ ई. से १७०८ ई. तक वे पूना के सर-सूबेदार रहे। राधाबाई में त्याग, दृढ़ता, कार्यकुशलता, व्यवहारचातुर्य और उदारता आदि गुण थे।


title: राधाबाई

text: राधाबाई एवं बालाजी के दो पुत्र और दो पुत्रियाँ थीं। इनके बड़े पुत्र बाजीराव का जन्म १७०० ई. में और दूसरे पुत्र चिमाजी अप्पा का सन् १७१० में हुआ था। इनकी पुत्रियों के नाम अनुबाई और भिऊबाई थे।


title: राधाबाई

text: बालाजी विश्वनाथ की मृत्यु सन् १७२० में हुई। राधाबाई को बहुत दु:ख हुआ, यद्यपि उनके पुत्र बाजीराव पेशवा बनाए गए। राधाबाई राज्य के विभिन्न कार्यों में बाजीराव को उचित सलाह देती थीं। जब १७३५ में राधाबाई ने तीर्थयात्रा पर जाने की इच्छा प्रकट की, चिमाजी अप्पा ने इसका प्रबंध शीघ्र ही किया। १४ फरवरी को इन्होंने पूना से प्रस्थान किया। ८ मार्च को वे बुरहानपुर पहुँची। ६ मई को उदयपुर में उन्हें राजकीय सम्मान मिला। २१ मई को नाथद्वारा का दर्शन किया और २१ जून को जयपुर पहुँची। सवाई राजा जयसिंह ने उनका अत्यधिक आदर सत्कार किया। वे यहाँ तीन माह तक ठहरीं। सितंबर मास में वे जयपुर से चल पड़ीं। वे मथुरा, वृंदावन, कुरुक्षेत्र और प्रयाग होती हुईं १७ अक्टूबर को वाराणसी पहुँच गईं। वहाँ से दिसंबर के अंतिम सप्ताह में गया की ओर प्रस्थान किया। वहीं से १७३६ में वे वापसी यात्रा पर चल पड़ीं। मार्ग में स्थानीय शासकों ने उनके लिए अंगरक्षकों की व्यवस्था की। मोहम्मद खान बंगश ने राधाबाई का बहुत सम्मान किया और उन्हें बहुमूल्य उपहार प्रदान किए। राधाबाई प्रसन्न हुई और १ जून, १७३६ ई. को पूना पहुंचीं।


title: राधाबाई

text: राधाबाई की इस यात्रा ने साधारणत: मराठों के लिए और विशेषकर पेशवा बाजीराव के लिए मित्रतापूर्ण वातावरण का निर्माण किया।


title: राधाबाई

text: राधाबाई को यात्रा से लौट दो वर्ष भी न हो पाए थे कि उन्हें एक और परिस्थिति का सामना करना पड़ा। मस्तानी और बाजीराव का संबंध सरदारों की आलोचना का विषय बन चुका था। बाजीराव के आलोचकों का वर्ताव उस समय और तीव्र हुआ जब पेशवा परिवार में रघुनाथ राव का उपनयन और सदाशिव राव का विवाह होने वाला था। पंडितों ने किसी भी ऐसे कार्य में भाग न लेने का निर्णय किया। राधाबाई ने बाजीराव को विशेष रूप से सतर्क रहने के लिए लिखा। अंतत: राधाबाई उपर्युक्त कार्य कराने में सफल हुई। मस्तानी और बाजीराव के संबंध को विशेष महत्व कभी नहीं दिया अपितु सदा ही यह प्रयत्न किया कि परिवार में फूट की स्थिति न उत्पन्न हो और पेशवा परिवार का सम्मान भी बना रहे। चिमाजी अप्पा ने मस्तानी को कैद किया। राधाबाई ने मस्तानी को कैद से छुड़ाया और वह बाजीराव के पास आ गई। बाजीराव ने भी राधाबाई की आज्ञाओं का पालन किया। १७४० ई. के अप्रैल मास में बाजीराव की मृत्यु से राधाबाई को बहुत दु:ख हुआ। पाँच माह पश्चात् ही चिमाजी अप्पा की भी मृत्यु हो गई। अब राधाबाई का उत्साह शिथिल पड़ गया। फिर भी, जब कभी आवश्यकता पड़ती थी, वे परिवार की सेवा और राजकीय कार्यों में बालाजी बाजीराव को उचित परामर्श देतीं थीं। १७५२ ई. में जब पेशवा दक्षिण की ओर गए हुए थे राधाबाई ने ताराबाई और उमाबाई की सम्मिलित सेना को पूना की ओर बढ़ने से रोकने का उपाय किया। दूसरे अवसर पर उन्होंने बाबूजी नाइक को पेशवा बालाजी के विरुद्ध अनशन करने से रोका।


title: राधाबाई

text: राधाबाई ने तत्कालीन राजनीति में सक्रिय भाग लिया। इनके व्यवहार में कभी भी कटुता नहीं आने पाती थी। इन्होंने अपने परिवार को साधारण स्थिति से पेशवा पद प्राप्त करते देखा। २० मार्च, १७५३ ई. को इनकी मृत्यु हुई।


title: मिकी माउस

text: मिकी माउस वाल्ट डिज़्नी का एक कार्टून पात्र है। मिकी माउस एक चूहा है। मिकी के पात्र का सर्जन वॉल्ट डिज़नी और यूबी इवेर्क्स द्वारा १९२८ में वॉल्ट डिज़नी स्टूडियो में किया गया था। मिकी एक एंथ्रोपोमोर्फिक माउस है जो आमतौर पर लाल शॉर्ट्स, बड़े पीले जूते और सफेद दस्ताने पहनता है। प्लूटो नामक कुत्ता उसका दोस्त है। मिकी वाल्ट डिज़्नी का बनाया हुआ सब्से पहला और सबसे लोकप्रिय कार्टून है। स्टीमबोट विली मिकी की पहली फिल्म थी।


title: मिकी माउस

text: मिकी पहली छोटी शॉर्ट प्लेन क्रेज़ी में दिखाई दी, जो कि पहली ध्वनि कार्टून में से एक, लघु फिल्म स्टीमबोट विली (1928) में सार्वजनिक रूप से शुरू हुई थी। वह द बैंड कॉन्सर्ट (1935), ब्रेव लिटिल टेलर (1938), और फंतासिया (1940) समेत 130 से अधिक फिल्मों में शामिल होने के लिए आगे बढ़े। मिकी मुख्य रूप से लघु फिल्मों में दिखाई दिया, लेकिन कभी-कभी फीचर-लेंथ फिल्मों में भी। मिकी के कार्टूनों में से दस सर्वश्रेष्ठ एनिमेटेड शॉर्ट फिल्म के लिए अकादमी पुरस्कार के लिए नामित किए गए थे, जिनमें से एक, लैंड ए Paw ने 1942 में पुरस्कार जीता था। 1978 में, मिकी हॉलीवुड वॉक ऑफ़ फेम पर एक स्टार रखने वाले पहले कार्टून चरित्र बन गए।


title: मिकी माउस

text: 1930 की शुरुआत में, मिकी को कॉमिक स्ट्रिप चरित्र के रूप में व्यापक रूप से दिखाया गया है। मुख्य रूप से फ़्लॉइड गॉटफ्रेडसन द्वारा खींचा गया उनका स्वयं-शीर्षक अख़बार स्ट्रिप, 45 वर्षों तक चला। मिकी ने डिज़नी इटली के टॉपोलिनो, एमएम मिकी माउस मिस्ट्री मैगज़ीन, और विज़ार्ड्स ऑफ मिकी जैसी कॉमिक किताबों में और मिकी माउस क्लब (1955-1996) और अन्य जैसे टेलीविजन श्रृंखला में भी दिखाई दिया है। वह अन्य मीडिया जैसे वीडियो गेम के साथ-साथ मर्चेंडाइजिंग में भी दिखाई देता है और डिज्नी पार्क में एक सुखद चरित्र है।


title: मिकी माउस

text: मिकी आम तौर पर अपनी प्रेमिका मिनी माउस, उनके पालतू कुत्ते प्लूटो, उनके दोस्तों डोनाल्ड डक और गूफी और उनकी दासता पीट के साथ दिखाई देती है, दूसरों के बीच (मिकी माउस ब्रह्मांड देखें)। यद्यपि मूल रूप से एक शरारती एंथिरो के रूप में चित्रित किया गया था, मिकी को समय के साथ एक हर आदमी के रूप में पुन: ब्रांड किया गया था, जिसे आम तौर पर एक दोषपूर्ण, लेकिन साहसी नायक के रूप में देखा जाता था। 200 9 में, डिज्नी ने अपने सुखद, हंसमुख पक्ष पर कम जोर देकर और वीडियो गेम एपिक मिकी के साथ शुरुआत में अपने व्यक्तित्व के अधिक शरारती और साहसी पक्षों को पुन: पेश करके चरित्र को दोबारा शुरू करना शुरू कर दिया। [3]


title: मिकी माउस

text: मिकी के पात्र का निर्माण वॉल्ट डिज़नी और यूबी इवेर्क्स के द्वारा १९२८ में वॉल्ट डिज़नी स्टूडियो में किया गया था।


title: सेवई

text: सेवई या संथकई दक्षिण भारत में बहुत प्रसिद्ध हैं, खासकर तमिलनाडु (कोंगुनाडु क्षेत्र) और कर्नाटक में, ये एक प्रकार के चावल से बने नूडल होते हैं। अन्य अनाजों की बनी हुई संथकई का प्रचालन भी धीरे-धीरे बढ़ता जा रहा है, जैसे गेंहू, रागी आदि।


title: सेवई

text: सेवई/संथकई अपनी ही शैली के एक अन्य खाद्य पदार्थ "इडियप्पम" से विशेष रूप से अलग है, यह अंतर इनके बनाने में प्रयोग की जाने वाली सामग्रियों, बनाने की विधि और उत्सारण के बाद इनके द्वारा बनाये गए पकवानों के फलस्वरूप है। सेवई सुबह के नाशते/ रात के भोजन के रूप में प्रचलित है और यह माना जाता है कि यह सरलतापूर्वक पाच्य होती है क्योंकि यह बिना तेल के या बहुत ही कम तेल में बनायी जा सकती है और इसे भाप द्वारा भी पकाया जा सकता है।


title: सेवई

text: सेवई/संथकई आमतौर पर चावल के कणों से शुरू करके ताज़ी ही बनायी जाती है। यह सूखी हुई सेवई के पैकेट (या राइस स्टिक्स) में आने वाली सेवई से भी बनायी जाती है, जैसे कि एशियन ग्रॉसरी स्टोर में उपलब्ध इंस्टैंट (तुरंत तैयार होने वाली) सेवई. पारंपरिक रूप से, घर पर सेवई बनाना निम्न चरणों में पूरा किया जा सकता है (स्थान और पारिवारिक तरीकों के आधार पर छिटपुट विविधता के साथ):


title: सेवई

text: घर पर बनायी गयी सेवई प्रायः 100 प्रतिशत चावल (निश्चित रूप से, पानी और नमक सहित) द्वारा ही बनायी जाती है जबकि सूखी राइस स्टिक्स में प्रायः कुछ अन्य पदार्थ भी मिले होते हैं जैसे साबूदाना, मक्के का आटा आदि।


title: सेवई

text: इंस्टैंट राइस नूडल्स में पड़ने वाले अन्य पदार्थों में व्हीट ग्लूटन (आटे का लस) ग्वार गम (ग्वार के पौधे से प्राप्त होने वाला गोंद), खाद्य स्टार्च आदि आते हैं।


title: सेवई

text: तमिलनाडु के पश्चिमी भागों में सेवई को संथकई कहते हैं। कन्नड़ में इसे 'शाविगे' कहते हैं। साधारण बोलचाल में लोग सेवई के लिए इडियप्पम और सेमिया (वर्मीसेली) शब्दों का इस्तेमाल भी करते हैं, हालांकि ये खाद्य पदार्थ कई मायनों में सेवई से भिन्न होते हैं। तमिल भाषा में इन्हें इस प्रकार लिखा जाता है, சந்தகை, சந்தவம், சந்தவை.


title: सेवई

text: सेवई को प्रायः नीबू, इमली, टमाटर, नारियल, दही आदि के द्वारा स्वादिष्ट बनाया जाता है और गर्म खाने करने पर इसका स्वाद सबसे अच्छा लगता है। सादी सेवई के साथ लिए जाने वाली चीजों में मीठा किया गया नारियल का दूध, बनाना सुगर और घी सबसे ज्यादा प्रचलित हैं, कुछ अन्य पदार्थों में कुज्हम्बू, अनेकों सब्जियों से बना कोरमा और मटन/चिकन/ मछली का कोरमा आदि हैं।


title: राष्ट्रीय ई-शासन योजना

text: राष्ट्रीय ई-शासन योजना (National e-Governance Plan (NeGP)) भारत सरकार द्वारा आरम्भ की गयी एक योजना है जिसका उद्देश्य भारत के नागरिकों को सभी सरकारी सेवाएँ इलेक्ट्रानिक माध्यमों से उपलब्ध कराना है। यह योजना भारत सरकार के इलेक्ट्रॉनिकी विभाग, सूचना प्रौद्योगिकी विभाग तथा प्रशासनिक सुधार एवं लोक शिकायत विभाग द्वारा बनायी गयी थी।


title: विद्युत स्थितिज ऊर्जा

text: किसी निकाय में विद्युत आवेशों के विन्यास के कारण एक स्थितिज ऊर्जा होती है जिसे विद्युत स्थितिज ऊर्जा (Elecric Potential energy या Electrostatic Potential Energy) कहते हैं।


title: विद्युत स्थितिज ऊर्जा

text: किसी वस्तु में दो कारणों से विद्युत स्थितिज ऊर्जा हो सकती है- अपने स्वयं के आवेशों के कारण तथा अन्य आवेशित वस्तुओं के सापेक्ष इसकी स्थिति के कारण। उदाहरण के लिए दो बिन्दु आवेश एक-दूसरे से r दूरी पर हों (और अन्य कोई आवेश दूर-दूर तक न हों) तो इस निकाय की विद्युत स्थितिज ऊर्जा k.q1.q2/r के बराबर होती है।


title: विद्युत स्थितिज ऊर्जा

text: बिन्दु आवेशों के किसी निकाय की विद्युत स्थितिज ऊर्जा कार्य की उस मात्रा के बाराबर होती है जो उन आवेशों को अनन्त से लाकर उस रूप में विन्यस्त करने में करना पड़ता है।


title: सजातीय शब्द

text: सजातीय शब्द, जिन्हें अंग्रेजी में काग्नेट (cognate) शब्द कहा जाता है , भिन्न भाषाओं के वे शब्द होते हैं जो अलग भाषाओं से होने के बावजूद एक ही प्राचीन जड़ रखते हैं। इस कारण से इन शब्दों को जिनका रूप और अर्थ अक्सर मिलता-जुलता होता है सजातीय शब्द कहते हैं, हालाँकि ये आवश्यक नहीं है कि उनका अर्थ बिल्कुल सामान हो। उदहारण के रूप में मातृ (संस्कृत), मादर (फ़ारसी), मातर (लातिन) और मदर (अंग्रेजी) का रूप सामान सा है और सब का अर्थ माँ है क्योंकि यह सारी भाषाएँ एक ही आदिम-हिन्द-यूरोपीय () भाषा से उपजी संतानें हैं।


title: सजातीय शब्द

text: अन्तिम उदाहरण में देखा जा सकता है के कैसे इस शब्द का अर्थ संस्कृत, अवस्ती और यूनानी में तो "मालिक" का ही रहा लेकिन लातिनी और अंग्रेजी में ज़रा सा बदलकर "शक्तिशाली" बन गया।


title: चित्रण

text: चित्रण रेखांकन, चित्रकारी, छायांकन या कला के अन्य कार्यों के रूप में प्रस्तुत प्रदर्शित मानसदर्शन का एक रूप है, जिसे ग्राफ़िक रूप से दृश्य प्रस्तुति देकर ऐन्द्रिक जानकारी (जैसे कहानी, कविता या समाचारपत्र लेख) की स्पष्ट व्याख्या करने या निर्धारित करने के लिए बनाया जाता है।


title: चित्रण

text: चित्रण के आरंभिक रूपों में प्रागैतिहासिक गुफा चित्रकारियां थी। मुद्रणालय के आविष्कार से पहले पुस्तकों को हाथ से चित्रित किया जाता था। चीन और जापान में 8 वीं सदी से चित्रण का उपयोग किया जा रहा है, लेखन का साथ देने के लिए पारंपरिक रूप से लकड़ी के सांचे बनाए जाते हैं।


title: चित्रण

text: 15 वीं सदी के दौरान, लकड़ी के सांचे के चित्रणों द्वारा चित्रित पुस्तकें उपलब्ध थीं। 17 वीं और 16 वीं सदी के दौरान उत्कीर्णन और नक़्क़ाशी चित्रणों के पुनर्निर्माण के लिए उपयोग की जाने वाली मुख्य प्रक्रियाएं थी। 18 वीं सदी के अंत में, पाषाणलेखन द्वारा बेहतर चित्रण पुनर्निर्मित किए गए।


title: चित्रण

text: इस युग के सबसे उल्लेखनीय चित्रकार विलियम ब्लेक थे, जिन्होंने अपने चित्रणों को राहत नक्काशी के माध्यम से प्रस्तुत किया।


title: चित्रण

text: आरंभिक सदी के उल्लेखनीय चेहरों में जॉन लीच, जॉर्ज क्रुइकशैंक, डिकेन के चित्रकार हैबलोट नाइट ब्राउन और फ्रांस में, होनोरे डाउमियर थे। इन्हीं चित्रकारों ने व्यंग्य और पूर्ण काल्पनिक कथा वाली पत्रिकाओं में योगदान दिया था, लेकिन दोनों ही क्षेत्रों में पात्र-चित्रकारी की मांग थी जिसने सामाजिक प्रकारों और वर्गों को संपुटित या हास्यानुकृत किया।


title: चित्रण

text: क्रुइकशैंक की कॉमिक अल्मानेक (1827 -1840) की आरंभिक सफलता पर सवार 1841 में संस्थापित ब्रिटिश विनोदी पत्रिका पंच ने 20 वीं सदी में उच्च गुण्वत्ता वाले हास्य चित्रकारों को निर्विघ्नता के साथ नियुक्त किया, जिनमें सर जॉन टेनियल, द डेल्ज़ियल ब्रदर्स और जॉर्जेस डु मौरियर शामिल थे। इसने हास्य चित्र पर निर्भरता से लेकर परिष्कृत सामयिक अवलोकनों तक लोकप्रिय चित्रणों में क्रमिक बदलाव का इतिहास बनाया. इन सभी कलाकारों को पारंपरिक ललितकला- कलाकारों के रूप में प्रशिक्षित किया गया, लेकिन इन्हें प्राथमिक ख्याति चित्रकार के रूप में मिली. पंच और इसी प्रकार की पत्रिकाएं जैसे द पारिसियन ले वोलेयोर को इस बात का एहसास हुआ कि लिखित सामग्री की तरह अच्छे चित्रण की भी कई प्रतियां बेची जा सकती हैं।


title: चित्रण

text: अमेरिकी "चित्रण का स्वर्ण युग" 1880 के दशक से प्रथम विश्व युद्ध के बाद के कुछ समय तक को माना जाता है (यद्यपि "स्वर्ण युग" के बाद के कई चित्रकारों का करियर इसके बाद कुछ दशको6 तक और सक्रिय रहा). जहां तक यूरोप की बात है, इसके कुछ दशक पहले समाचारपत्र, जन बाज़ार की पत्रिकाएं और चित्रित पुस्तकें सार्वजनिक खपत की प्रमुख मीडिया बन चुकी थीं। मुद्रण प्रौद्योगिकी के क्षेत्र में आए सुधारों ने चित्रकारों को रंग और नई प्रतिपादन तकनीकों के साथ प्रयोग करने का मुक्त अवसर प्रदान किया। इस अवधि में चित्रकारों के एक छोटे समूह ने धन और प्रसिद्धि भी अर्जित की. उनके द्वारा बनाई गई इमेजरी उस समय के अमेरिकी आकांक्षाओं का एक चित्र थी।


title: चित्रण

text: यूरोप में आरंभिक और बाद के 19वीं सदी को एक सूत्र में जोड़ने वाले एक सफल कलाकार गुस्तावे डोरे थे। 1860 के दशक में लंदन की गरीबी पर बनाया गया इनका निराशाजनक चित्रण कला के क्षेत्र में सामाजिक कमेंटरी का एक प्रभावशाली उदाहरण था। एडमंड डुलक, आर्थर रैखम, वाल्टर क्रेन और के नीलसन इस शैली के उल्लेखनीय प्रतिनिधि थे, जो अक्सर नियो-मिडियावेलिज़्म के लोकाचार को व्यक्त करती थी और पौराणिक और परिकथाओं के विषयों पर आधारित होती थी। इसके विपरीत अंग्रेज चित्रकार बीट्रिक्स पॉटर के रंगीन बच्चों के चित्रण जानवरों के जीवन के प्राकृतिक अवलोकन पर आधारित थे।


title: चित्रण

text: "स्वर्ण युग" के चित्रकारों के कार्य की संपन्नता और सद्भाव पर 1890 में ऑबरे बीयर्ड्स्ले जैसे कलाकरों, जो लकड़ी के सांचे और तिमिरचित्र, पूर्वानुमानित कला नौबढ़ और लेस नेबिस द्वारा प्रभावित कम फैले हुए श्याम और श्वेत शैली की ओर वापस लौट गए थे, ने सवालिया निशान उठाए. इस अवधि के अमेरिकी चित्रण का विकास ब्रैंडीवाइन घाटी परम्परा में हुआ, जिसकी शुरुआत हॉवर्ड पायले ने की और इसके बाद उनके छात्रों ने इसे आगे बढ़ाया, जिसमें एन. सी वीयथ, मैक्सफ़ील्ड पारिश, जेसी विलकोक्स स्मिथ और फ्रैंक स्कूनोवर शामिल थे।


title: चित्रण

text: सैंटियागो मर्टिनेज़ डेलगाडो, जिहोंने एस्क्वायर पत्रिका के लिए 1930 में कार्य किया था, ने लैटिन अमेरिका में एक आंदोलन की शुरुआत की जबकि शिकागो में कला के एक छात्र और बाद में उनके मूल स्थान कोलंबिया में वीडा पत्रिका के साथ, फ्रैंक लॉयड राइट के अनुयायी मार्टिनेज़ ने कला डेको शैली में कार्य किया। इसके अलावा 1930 के दशक में ब्रीटिश स्वतंत्र चित्रकार आर्थर रैग के कार्य में प्रचार कला और अभिव्यक्तिवाद की झलक देखी गई थी। उनकी अस्वाभाविक एक लय आकृतियों ने राजनीतिक पोस्टरों में प्रयुक्त ब्लॉक-मुद्रण तकनीक का सुझाव दिया, लेकिन पोस्टर राजनीतिक आकार का सुझाव दिया है ब्लॉक के लिए इस्तेमाल की तकनीक मुद्रण, लेकिन इस समय तक फ़ोटोग्राफ़िक के माध्यम से कलाकृतियों को मुद्रण प्लेटों में स्थानांतरित करने की तकनीक व्रैग द्वारा उसके कलम और स्याही से निर्मित कार्यों तक विकसित हो गई थी।


title: चित्रण

text: तकनीकी चित्रण तकनीकी प्रवृति की जानकारी को दृष्टिगत रूप से संचारित करने के लिए उपयोग किए जाने वाले चित्रण को कहते हैं। तकनीकी चित्रण तकनीकी रेखांकन और आरेखण का अंश हो सकता है। तकनीकी चित्रण के सामान्य उद्देश्यो में "ऐसी अर्थपूर्ण छवियां उकेरना है जो दृश्य चैनल के माध्यम से कुछ विशिष्ट जानकारी मानव पर्यवेक्षक तक प्रभावी रूप से पहुंचा सके".


title: चित्रण

text: तकनीकी चित्रण आमतौर पर गैर-तकनीकी दर्शकों के समक्ष विषयों का वर्णन और उनकी व्याख्या करता है। इसलिए दृश्य छवि का आयाम और अनुपात के सन्दर्भ में सटीक होना आवश्यक है और उसे "दर्शकों की रुचि और समझ बढ़ाने के लिए वस्तु क्या है और उसका क्या कार्य है, इसका समग्र प्रभाव प्रदान करना चाहिए".


title: चित्रण

text: आज, पुस्तकों, पत्रिकाओं, पोस्टरों आदि में चित्रण के रूप में प्रयुक्त मूल चित्रकला को एकत्रित करने और उसकी प्रशंसा करने वालों की संख्या में वृद्धि निरंतर वृद्धि हो रही है। आदिकाल के चित्रकारों को समर्पित कई संग्रहालय प्रदर्शनियां, पत्रिकाएं और आर्ट गैलरियां लगाई जाती हैं।


title: चित्रण

text: दृश्य कला के क्षेत्र में, कभी कभी चित्रकारों को ललित कलाकारों और ग्राफ़िक डिज़ाइनरों की अपेक्षा कम महत्व दिया जाता है। लेकिन कंप्यूटर गेम और कॉमिक उद्योग के विकास के फलस्वरूप, चित्रण लोकप्रिय और लाभप्रद कला कृति बनती जा रही है जो अन्य दोनों से अधिक वृहद बाज़ार में कब्जा जमा सकती है, विशेषकर कोरिया, जापान, हाँग काँग और अमेरिका में. विख्यात पत्रिका चित्रकारों के मूल चित्रण कला को निलामी में कई हजार यू एस डॉलर में बिकते हुए देखा जा सकता है। नॉर्मन रॉकवेल का कार्य इन उच्च मानकों से भी कई बढ़कर है। इनकी पेंटिंग "ब्रेकिंग होम टाइज़" 2006 में सोदबी की निलामी में 15.4 मिलियन यू एस डॉलर में बिकी थी। सर्वाधिक विख्यात कलाकार जैसे गिल एल्वग्रेन और अल्बर्टो वर्गास को भी निलामी में अत्यधिक ऊंचे दाम मिलें, हेरिटेज़ की निलामी में एल्वग्रेन के कई कार्य 100,000 यू एस डॉलर से अधिक मूल्य में बिके.


title: टोरोंटो

text: टोरोंटो (Toronto; ) कैनेडियन प्रांत ओंटेरियो की राजधानी है। 2016 में 27,31,571 की आबादी के साथ, यह कनाडा का सबसे आबाद शहर है और उत्तर अमेरिका का चौथा सबसे आबाद शहर है। यह शहर 'गोल्डन हॉर्सशू' ढेर का केंद्र है। जबकि ग्रेटर टोरोंटो की आबादी 2016 में 64,17,516 थी। टोरोंटो व्यापार, वित्त, कला और संस्कृति का एक अहम केंद्र है और इसे दुनिया के सबसे बहुसांस्कृतिक एवं कॉस्मोपॉलिटन शहरों में से एक का दर्जा दिया गया है।


title: टोरोंटो

text: 10,000 वर्षों से ज़्यादा के लिए टोरोंटो क्षेत्र के पठार में पहले स्वदेशी लोग बसते थे जहाँ नदियाँ, गहरी घाटियाँ, और शहरी जंगल मौजूद हैं। जब मिसिसौगा जाति ने ब्रिटिश सरकार को अपनी ज़मीन सौंप दी, ब्रिटिश ने सन् 1793 में यॉर्क नामक शहर को बसाया और इसे अपर कनाडा की राजधानी बना दी। 1812 के युद्ध के समय, यॉर्क के युद्ध के दौरान इस शहर को अमेरिकी सेना के हमले के चलते काफी नुकसान हुआ। यॉर्क के नाम को बदल दिया गया और 1834 में टोरोंटो नगर के रूप में निगमित कर दिया गया। बाद में 1867 में कैनेडियन कंफेडेरशन के ओंटेरियो प्रांत की राजधानी बना दिया गया। राज्य-हरण और मिश्रण के ज़रिए शहर की सीमा को के इसके वर्तमान क्षेत्र तक इतिहास के दौरान काफी बढ़ाया गया है।


title: टोरोंटो

text: टोरोंटो संगीत, थिएटर, फिल्म निर्माण, और टीवी शो के निर्माण के लिए एक मुख्य स्थल है। यह कनाडा के मुख्य राष्ट्रीय ब्रॉडकास्ट नेटवर्क्स और मीडिया आउटलेट्स का मुख्यालय भी है। इसके कई सांस्कृतिक संस्थान हर साल करीब 4 करोड़ लोगों को आकर्षित करता है। टोरोंटो को इसकी ऊँची इमारतों के लिए जाना जाता है, खासकर कि CN टावर, जो पश्चिमी गोलार्द्ध का सबसे ऊँची इमारत है।


title: टोरोंटो

text: टोरोंटो शेयर बाजार, और कनाडा के पाँच सबसे बड़े बैंकों के मुख्यालय यहीं स्थित हैं। इस शहर की अर्थव्यवस्था को इसकी प्रौद्योगिकी, वित्तीय सेवाएँ, विज्ञान, शिक्षा, कला, पहनावा, पार्यावारणिक नवाचार, भोजन, और पर्यटन, काफी बढ़ावा देते हैं।


title: टोरोंटो

text: 'टोरोंटो' शब्द को अंग्रेज़ी और फ्रेंच में कई वर्तनियों में लिखा गया था जैसे 'Tarento', 'Tarontha', 'Taronto', 'Toranto', 'Torento', 'Toronto', और 'Toronton'। "टोरोंटो" शब्द का उल्लेख सबसे पहले 1632 सन् में हुरोन भाषा के फ्रेंच संस्करण में हुआ था। इसका उल्लेख फ्रेंच भाषा में भी कई दूसरे जगहों को सन्दर्भित करते हुए किया गया था। इस नाम का तब इस्तेमाल होने लगा जब ओंटेरियो झील से हूरोन झील तक के राह को 'टोरोंटो कैरयिंग-प्लेस ट्रेल' (Toronto Carrying-Place Trail) बुलाया जाने लगा।


title: टोरोंटो

text: 1660 युग में इरोकोई जाति ने वर्तमान टोरोंटो के स्थान पर दो गाँवों की स्थापना की। ये थे रूज नदी के तट पर गानातसेकव्यागॉन, और हंबर नदी के तट पर तेयायागॉन। 1701 में मिसिसौगा जाति ने इरोकोइयों पर हमला कर दिया जिससे वे इन गाँवों को छोड़कर वर्तमान न्यू यॉर्क क्षेत्र में आकर बस गए।


title: टोरोंटो

text: फ्रेंच व्यापारिकों ने 1750 में फोर्ट रूइल की स्थापना की (वर्तमान प्रदर्शनी भूमि को यहाँ बसाया गया है), मगर सप्तवर्षीय युद्ध के दौरान इस जगह को छोड़ दिया। 1763 में ब्रिटिशों ने फ्रांस और उनके देशज साथियों को हरा दिया और इस जगह को क्युबेक नामक ब्रिटिश कॉलनी बना दिया।


title: टोरोंटो

text: जब अपर कनाडा के प्रांत को बनाया जा रहा था, इसे एक राजधानी की ज़रूरत थी तो 1787 में ब्रिटेन के लॉर्ड डोरचेस्टर ने टोरोंटो क्षेत्र में 1000 कि.मि. के क्षेत्र को खरीदने का आयोजन किया। डोरचेस्टर ने इस जगह का नाम टोरोंटो रखना चाहा। 1813 में 1812 के युद्ध के दौरान यॉर्क के युद्ध में संयुक्त राष्ट्र ने शहर पर कब्ज़ कर लिया। जॉन स्ट्राचन ने शहर के आत्मसमर्पण के लिए एक समझौता में प्रवेश किया। पाँच दिन के अपने कब्ज़े के दौरान संयुक्त राष्ट्र ने गढ़ के अधिकांश भाग को तबाह कर दिया और सांसद भवनों में आग लगा दी। यॉर्क में हुई इस तबाही के बदले में ब्रिटिश ने वाशिंगटन डी.सी. को जलाकर बदला लिया।


title: टोरोंटो

text: 6 मार्च 1834 में यॉर्क को टोरोंटो नगर के रूप में निगमित किया गया और इसे एक देशज नाम दिया गया। राजनीतिज्ञ विलियम ल्योन मकेंज़ी टोरोंटो के पहले महापौर बने और उन्होंने ब्रिटिशों के खिलाफ़ अपर कनाडा विद्रोह की सृष्टि की। उस समय टोरोंटो के 9,000 की आबादी में अफ्रीकी-अमेरिकी ग़ुलामों की संख्या अधिक थी। कुछ काले वफादार भी थे जिन्हें नोवा स्कोश्या में बसाया गया था। कुछ समय के लिए टोरोंटो कनाडा प्रांत की राजधानी थी: पहले 1849 से 1852 तक क्योंकि मॉन्ट्रियल में दंगों की संभावना बढ़ रही थी, और बाद में 1856 से 1858 तक। उसके बाद 1866 तक क्युबेक को कनाडा की रादधानी बना दिया गया (कनाडाई परिसंघ के एक वर्ष पहले तक)। उसके बाद से कनाडा की राजधानी ओटावा, ओंटेरियो रही है। इसके औपचारिक सृष्टि के बाद टोरोंटो 1867 में ओंटेरियो प्रांत की राजधानी बन गई। ओंटारियो विधानमंडल की सरकार की सीट क्वींस पार्क में है। 1921 में शहर के यातायात प्रक्रिया को सार्वजनिक कर दिया गया।


title: टोरोंटो

text: 2003 में शहर को अंतर्राष्ट्रीय आकर्षण मिला जब यह शहर एक SARS महामारी का केंद्र बना। बीमारी को फैलने से रोकने के लिए उठाए गए कदमों ने अस्थायी रूप से शहर की अर्थव्यवस्था को गतिहीन कर दिया। 14–17 अगस्त 2003 को यह शहर एक विशाल ब्लैकआउट से गुज़रा जिसने लाखों टोरोंटोनियनों को प्रभावित किया। इसके दौरान कुछ लोग ऊँची इमारतों के ऊपर भटक गए, ट्रैफिक लाइट्स बंद हो गए और सबवे सेवा में रोक आ गई। कनाडा में कोविड-19 महामारी का पहला केस टोरोंटो में आया था और यह शहर के कुछ केंद्रों में से एक है।


title: टोरोंटो

text: टोरोंटो के क्षेत्र में फैला है, और इसके उत्तरी केंद्र से दक्षिणी केंद्र की दूरी है । ओंटेरियो झील के पश्चिमोत्तरी तट पर यह की लंबाई में फैला है। टोरोंटो द्वीप और पोर्ट भूमि झील के ऊपर मौजूद हैं जिससे टोरोंटो बंदरगाह का निर्माण होता है। 1950 और 1960 के युग में एक और बंदरगाह का निर्माण हुआ था और अब इसका इस्तेमाल मनोरंजन के लिए होता है।


title: टोरोंटो

text: टोरोंटो शहर में ग्रीष्म काफी गर्म होता है। कनाडा प्राकृतिक संसाधन के अनुसार टोरोंटो शहर '7a' जंगल क्षेत्र में है, जबकि पास के कुछ इलाकों के क्षेत्र रेटिंग और भी कम हैं।


title: टोरोंटो

text: शहर में चार अलग-अलग ऋतुएँ देखे जा सकते हैं, मगर हर ऋतु में मौसम दैनिक रूप से बदलता रहता है। पानी के पास स्थित एक महानगर होने के नाते टोरोंटो की दैनिक तापमान सीमा काफी कम है। घने अर्बनस्केप की वजह से पूरे वर्ष में रातें गर्म-सी ही होती हैं। औसत तापमान ग्रामीण इलाकों से शहर में करीब ज़्यादा है। हालाँकि वसंत के दोपहरों के समय यह झील से आने वाली हवा के कारण ठंडा भी होता है, क्योंकि इन ऋतुओं में ओंटेरियो झील आस-पास के वातावरण से ज़्यादा ठंडा होता है। झील से ये हवाएँ ज़्यादातर ग्रीष्मकाल में ही बहती हैं जिससे गर्माहट कम जाती है।


title: टोरोंटो

text: शीत ऋतु में काफी ठंड होती है और अक्सर बर्फ पड़ती है। शीत के समय तापमान आम तौर पर के नीचे होता है जब तापमान लगातार से नीचे रहती है, तब टोरोंटो में एक ठंडी तस्वीर देखने को मिलती है, जो हवा की ठंड से और भी ठंडी हो जाती है। कभी-कभी तापमान से भी नीचे चला जाता है। बर्फीले तूफ़ानों की वजह से लोगों के अनुसूचियों में समस्याएँ आ सकती हैं। ग्रीष्म काल में शीत के प्रभाव के भुलाने के लिए गर्मी काफी होती है। दिन में तापमान से ऊपर होता है और कभी-कभी से भी ऊपर चला जाता है। हवा में जल की मात्रा अधिक होने पर तापमान तक पहुँच सकती है। वसंत और हेमंत सांस्कृतिक ऋतुएँ हैं और इन समयों में दिन का तापमान के आस-पास रहता है।


title: टोरोंटो

text: वर्षण पूरे वर्ष करीब समान मात्रा में होती है, परंतु अधिकांश बारिश ग्रीष्मकाल में देखी जा सकती है। औसत वार्षिक वर्षण करीब है, जबकि वार्षिक हिमपात है। टोरोंटो को 2,066 घंटों के धूप घंटे तथा दिन के उजाले घंटों का 45 प्रतिशत प्राप्त होता हैं।


title: टोरोंटो

text: 2016 में छः सबसे प्रसिद्ध सांस्कृतिक समूह थे चीनी (12.5 प्रतिशत), अंग्रेज़ी (12.3 प्रतिशत), और कैनेडियन (12.0 प्रतिशत)। दूसरे समूह थे यूरोपीय (47.9 प्रतिशत), एशियाई (मध्य-पूर्व सहित 40.1 प्रतिशत), अफ्रीकी (5.5 प्रतिशत), लेटिन/मध्य/दक्षिण अमेरिकी (4.2 प्रतिशत) और उत्तर अमेरिकी देशज (1.2 प्रतिशत)। यह विविधता टोरोंटो के महानगरीय क्षेत्र में साफ़ देखा जा सकता है जहाँ चाइनाटाउन, कोर्सो इटालिया, ग्रीकटाउन, केनसिंगटन मार्केट, कोरियाटाउन, लिटल इंडिया, लिटल जमैका, लिटल इटली, लिटल पोर्तुगल जैसी जगहें देखी जा सकती हैं। यहाँ कुछ पोलिश समुदाय भी मौजूद हैं।


title: टोरोंटो

text: टोरोंटो एक प्रथम टीयर नगर पालिका है जिसके पास एक महापौर-सभा सरकार है। पौर निगम की संरचना को 'सिटी ऑफ़ टोरोंटो ऐक्ट' में बनाया गया है। टोरोंटो के महापौर को शहरवासियों द्वारा जनहित पर चुना जाता है। महापौर और नगर सभा के सदस्य बिना किसी राज सीमा के, 4 वर्षों तक अपने स्थान पर रहते हैं। 2016 तक सभा में बारह समितियाँ हैं। इस शहर में वर्तमान में चार नगर सभाएँ हैं जो स्थानीय विषयों पर फैसले लेते हैं। नगर सभा द्वारा नियुक्त किए जाने वाले करीब 40 उपसमितियाँ भी हैं, जैसे 'Pedestrian Committee', 'Waste Diversion Task Force 2010' और 'Task Force to Bring Back the Don'।


title: कला (तरंग)

text: किसी तरंग के सन्दर्भ में, कला (फेज) वह समयावधि या दूरी है जो उस तरंग के किसी सन्दर्भ बिन्दु के सापेक्ष अभिव्यक्त की गयी हो। किसी बिन्दु की कला से पता चलता है कि वह बिन्दु उस तरंग के ग्राफ में कहाँ स्थित होगी। प्रायः कला को उस तरंग के आवर्तकाल के अनुपात (अनुपात) के रूप में व्यक्त किया जाता है और प्रायः उस तरंग का वह बिन्दु सन्दर्भ के रूप में लिया जाता है जिस पर विस्थापन (या विद्युत क्षेत्र, या चुम्बकीय क्षेत्र या दाब) शून्य हो। तरंग के एक आवर्तकाल को ३६० डिग्री के तुल्य मानते हुए कला को प्रायः अंशों (डिग्री) में भी व्यक्त करते हैं। उदाहरण के लिये तरंग के किसी बिन्दु की कला ३० डिग्री होने का अर्थ है कि वह बिन्दु सन्दर्भ बिन्दु से ३०/३६० = १/१२ आवर्तकाल की दूरी पर स्थित है।


title: कला (तरंग)

text: व्यवहार में अधिकांशतः समान आवृत्ति वाली दो तरंगों के बीच कलान्तर (phase difference) अधिक महत्वपूर्ण राशि है। दो तरंगों के बीच कलान्तर दोनों तरंगों के शून्य पार बिन्दु (जीरो क्रॉसिंग) की बीच के अन्तर (दूरी, समय या डिग्री में) के बराबर होता है।


title: शिल्पशास्त्र

text: शिल्पशास्त्र वे प्राचीन हिन्दू ग्रन्थ हैं जिनमें विविध प्रकार की कलाओं तथा हस्तशिल्पों की डिजाइन और सिद्धान्त का विवेचन किया गया है।


title: शिल्पशास्त्र

text: इस प्रकार की चौसठ कलाओं का उल्लेख मिलता है जिन्हे 'बाह्य-कला' कहते हैं। इनमें काष्ठकारी, स्थापत्य कला, आभूषण कला, नाट्यकला, संगीत, वैद्यक, नृत्य, काव्यशास्त्र आदि हैं। इनके अलावा चौसठ अभ्यन्तर कलाओं का भी उल्लेख मिलता है जो मुख्यतः 'काम' से सम्बन्धित हैं, जैसे चुम्बन, आलिंगन आदि।


title: शिल्पशास्त्र

text: यद्यपि सभी विषय आपस में सम्बन्धित हैं किन्तु शिल्पशास्त्र में मुख्यतः मूर्तिकला और वास्तुशास्त्र में भवन, दुर्ग, मन्दिर, आवास आदि के निर्माण का वर्णन है।


title: सरयूपारीण ब्राह्मण

text: सरयूपारीण ब्राह्मण या सरवरिया ब्राह्मण या सरयूपारी ब्राह्मण सरयू नदी के पूर्वी तरफ बसे हुए ब्राह्मणों को कहा जाता है। ऋग्वेद में मुख्य रूप से तीन नदियों का उल्लेख ही है। इनमे सरस्वती, सिंधु और सरयू नदी का ज़िक्र है। ये शुद्ध आर्यवंशी षट्कर्मा वेदपाठी आदिकालिक समूह है जो की आदिकाल से ही ब्राह्मण धर्म का अधिष्ठाता रहा है।{{उद्धरण आवश्यक} ये ब्रह्मण मुख्य रूप से पांडित्य कार्य करते हैं।


title: अलीबाग

text: अलीबाग (Alibag) भारत के महाराष्ट्र राज्य के रायगढ़ ज़िले में स्थित एक नगर है। यह उस ज़िले का मुख्यालय भी है।


title: अलीबाग

text: अलीबाग कोंकण क्षेत्र में, महाराष्ट्र के पश्चिमी तट पर, अरब सागर के किनारे बसा हुआ एक छोटा-सा शहर है। 17वीं शताब्दी में बनी इस जगह की उन्नति छत्रपति शिवाजी महाराज ने की थी। 1852 में इसे एक तालुका घोषित किया गया। 'महाराष्ट्र का गोआ' तीन तरफ से पानी से घिरे होने के कारण अलीबाग में बहुत सारे सुंदर तट हैं। सभी तटों के किनारे नारियल और सुपारी के पेड़ होने से सारा इलाका किसी उष्णकटिबंधीय समुद्र तट जैसा लगता है। यहाँ का मौसम बहुत सुहावना होता है और तट बिल्कुल अनछुए से लगते हैं। यहाँ की हवा प्रदूषणरहित व ताज़ी है और तटों का दृष्य किसी स्वर्ग जैसा लगता है। अलीबाग बालूतट पर काली रेत आश्चर्यचकित करती है। अलीबाग एक तटीय शहर है, इसलिए यहाँ के स्थानीय व्यंजन मछली से बने होते हैं। मौसम सुहावना रहता है जहाँ तापमान न बहुत ज्यादा होता है और न बहुत कम। अधिकतम तापमान 36 डिग्री सेल्सियस होता है। यहाँ आने के लिए सर्दियाँ सबसे अच्छा व उपयुक्त समय होता है। मुंबई से 30 किमी दूर अलीबाग, परिवहन के सभी साधनों, जैसे रेल, वायु और सड़क से भलीभाँति जुड़ा है। मुंबई का अंतरराष्ट्रीय हवाईअड्डा और पेन का रेलवे स्टेशन इसके सबसे निकट है। तसच श्री ५१ शक्तिपीठांपैकी एक पूर्ण शक्तिपीठ असलेल्या श्री पदमक्षी रेणुका देवीचे स्थान आहे अलिबाग. तसच ते पर्यटक स्थळ असून आई पदमाक्षी ला कोकणची भवानी महणून ओळखली जाते


title: स्तम्भ

text: वास्तु (आर्किटेक्चर) तथा संरचना इंजीनियरी में स्तम्भ (Column या pillar) वह संरचनात्मक अवयव है जो स्वयं संपीडित (कम्प्रेस) होकर अपने ऊपर आने वाले छत आदि का भार अपने नीचे के अवयवों (जैसे धरती) पर ट्रांसफर कर देता है। अतः स्तम्भ एक संपीडन अवयव (compression member) है जो उर्ध्वाधर (वर्टिकल) खड़ा रहता है। किन्तु भूकम्प इंजीनियरी की दृष्टि से स्तम्भ की डिजाइन करते समय पार्श्व बलों (lateral forces) को सहने की क्षमता भी दी जा सकती है। स्तम्भों का उपयोग प्रायः धरनों एवं चापों (arches) को अवलम्ब (सपोर्ट) करने के लिए किया जाता है।


title: झिल्ली

text: झिल्ली (membrane) दो स्थानों, दिकों, अंगों, पात्रों या खंडो के बीच स्थित एक पतली अवरोधक परत होती है जो कुछ चुने पदार्थों, अणुओं, आयनों या अन्य सामग्रियों को आर-पार जाने देती है लेकिन अन्य सभी को रोकती है। जीव-शरीरों में ऐसी कई झिल्लियाँ पाई जाती हैं, जिन्हें जैवझिल्लियाँ कहा जाता है। इनका कोशिका झिल्ली और कई ऊतकों को ढकने वाली झिल्लियाँ उदाहरण हैं। इनके अलावा मानवों ने कई कृत्रिम झिल्लियों का निर्माण भी करा है, जिनके प्रयोग से अलग-अलग रसायनों और पदार्थों को अलग करा जाता है। मसलन रिवर्स ऑस्मोसिस (आर ओ) नामक जल-स्वच्छिकरण यंत्र में जल को एक कृत्रिम झिल्ली से निकालकर उस से कई हानिकारक पदार्थों और सूक्ष्मजीवियों को हटाकर पीने योग्य बनाया जाता है।


title: नक्सलबाड़ी

text: नक्सलबाड़ी (Naxalbari) भारत के पश्चिम बंगाल राज्य के दार्जीलिंग ज़िले में स्थित एक बस्ती है। यहाँ सन् १९६७ में सशस्त्र क्रांति के विचार वाले विफल नक्सलवादी आंदोलन का प्रारंभ हुआ था। राष्ट्रीय राजमार्ग ३२७ यहाँ से गुज़रता है।


title: मुंगेर जिला

text: 1832 में मुंगेर जिला को भागलपुर जिला से अलग किया गया था। उसके कई दिनों तक मुंगेर जिला का कमिशनरी भी भागलपुर ही था जिसे बाद में भागलपुर से अलग मुंगेर का अपना कमिशनरी बनाया गया। स्वतंत्र भारत में मुंगेर से निकालकर बेगूसराय, लक्खीसराय, खगड़िया, शेखपुरा और जमुई जिला बनाए गए।


title: परिवहन भूगोल

text: परिवहन भूगोल (ट्रान्सपोर्ट जिओग्रैफी) , मानव भूगोल की एक प्रमुख शाखा हैं। इसके अन्तर्गत विभिन्न प्रकार के परिवहनीय साधनों एवं मार्गों पर पड़ने वाले भौगोलिक प्रभावों, अद्योगों, कच्चे माल एवं खेती की वस्तुओं के प्रकार एवं वितरण पर पड़ने वाले यातायात के साधनों के प्रभावों का अध्यन किया जाता हैं।


title: परिवहन भूगोल

text: एडवर्ड उलमैन को परिवहन भूगोल का पिता कहा जाता है। इनकी प्रसिद्ध पुस्तक 'Geography as Spatial Interaction' है। इन्होंने स्थानिक अंतः क्रिया मॉडल का प्रतिपादन किया।


title: माइकल जॉर्डन

text: माइकल जेफ्फेरी जॉर्डन जिनको म्. ज् के नाम से भी जाना जाता है, उनका जन्म 17 फ़रवरी 1963 को ब्रुकलिन, न्यू यॉर्क में हुआ था। माइकल जॉर्डन अमरीका के एक बहुत ही प्रसिद्ध बास्केटबॉल खिलाड़ी हैं। इन्होने नेशनल बास्केटबॉल एसोसिएशन के द्वारा बहुत नाम कमाया है! ये एक उद्यमी हैं और बहुमत रूप से चार्लोटे बोब्कट्स के मालिक भी हैं। इनकी जीवनी जो नेशनल बास्केटबॉल एसोसिएशन पर है, उसमे कहा गया है कि माइकल जॉर्डन इस खेल के सबसे बड़े और मशूर खिलाडी हैं। जॉर्डन अपने पीड़ी के सबसे पड़े और प्रभावित खिलड़ी थे और १९९० के दशक में दुनिया भर में न्. बी. ए को लोकप्रियक बनाने में इनकी भूमिका बहुत ही महत्वपूर्ण रही है। नॉर्थ कैरोलिना के चैपल हिल में ये तीन सीजन व्यवसाई के हैसियत से एक सदस्य थे और उसके बाद सन १९८४ में वे न् .बी. ए के शिकागो बुल्स से जुड़ गए। उनके खेल का प्रदर्शन इतना अछा था कि सारे लोग उनसे बहुत प्रभावित होगये। माइकल जॉर्डन को 'एयर जॉर्डन' या 'हिस एर्नेस' के नाम से भी बुलाया जाता था। सन १९९१ में इन्होने अपनी पहली न्. बी. य चैंपियनशिप जीता और उसके बाद लगातार दो साल तक इस जीत को बनाये रखा. एक वक़्त ऐसा भी था जब जॉर्डन बास्केटबॉल से निवृत्त होकर बेसबॉल में दिलचस्बी दिखाई लेकिन फिर उन्होंने अपना व्यवसाई बास्केटबॉल में ही बनाने का निर्णय लिया। जॉर्डन इस कदर मशुर थे कि वो अन्य वस्तुएं कि बेचीं में भी अपना जादू चला सकते थे। माइकल जॉर्डन एक ऐसे व्यक्ति हैं जो आज कल कि युवा पीड़ी का साहस बड़ाते हैं। माइकल जॉर्डन बासकेटबाल के भगवान है।


title: माइकल जॉर्डन

text: जॉर्डन अपनी माँ-बाप के पाँच बच्चों में से चौथा बच्चा था। उसके दो भाई हैं जिनके नाम लार्र्य जॉर्डन और जेम्स र् जॉर्डन हैं साथ ही साथ एक बड़ी बेहेन डेलोरिस और एक छोटी बेहेन रोसलीन भी हैं। जॉर्डन एक बहुत ही बड़े नामी खदान से आता है। सितम्बर १९८९ में माइकल जॉर्डन ने जुआनिता वनोय से शादी कि. जॉर्डन के तीन बच्चे हैं जिन में से दो लड़के जेफ्फेरी माइकल और मार्कस जेम्स हैं और एक लड़की है जिसका नाम जस्मिन है। जनवरी ४, २००२ में जॉर्डन और उनकी पत्नी ने तलाक लेने का निर्णय लिया था क्यूंकि उनके बीचे बहुत सारे गलतफमियां थी परन्तु उन्होंने इनको खुद के दम पर सुधारने का निस्चय किया। लेकिन सुला न होने के कारण इन्होने फिर से तलाक कि मांग कि और २९ दिसम्बर २००६ में ये दोनों अलग हो गए। कहा गया है कि जॉर्डन कि पत्नी, जुआनिता को १६८ मिलियन रूपए, जुर्माने के तोर पर दिया गया था। जॉर्डन का बीटा मार्कस भी अपने पिता के जैसे बास्केटबॉल में दिलचस्बी दिखाते हुए अपनी पाठशाला में खेलता था। अप्रैल २७ २०१३ को जॉर्डन ने इवेटो प्रीतो से दुबारा शादी की.


title: माइकल जॉर्डन

text: माइकल जॉर्डन बहुमत रूप से शेर्लोट बोब्कट्स के मालिक थे, जॉर्डन को बास्केटबॉल खेल का पूरा अधिकार दिया गया था। जॉर्डन कि पिछली सफलता के बावजूद उन्होंने विपणन अभियानों में शामिल न होने का फैसला लिया था। शेर्लोट बोब्कट्स के प्रति माइकल जॉर्डन का बहुत ही बड़ा योगदान है। २०१२-२०१३ के समय, ६६ मैच खेले गए थे जिसमे बोब्कट्स ने ७-५९ का रिकॉर्ड बनाया था। इसको देकते हुए जॉर्डन का कहना था कि वो रिकॉर्ड से बहुत खुश नहीं हैं और बहुत ही निराश हैं। २१ मई २०१३ में जॉर्डन ने बोब्कट्स का नाम होरनेट्स में बदलने का निर्णय लिया था और न्.बी.य ने इसको जुलाई १८ २०१३ में मंजूरी दी थी


title: माइकल जॉर्डन

text: माइकल जॉडन ब्रूक्लीन, न्यू यॉर्क में साहूकारी में काम करने वालि डेलोरिस और जेम्स आर जॉर्डन, सीनियर, एक उपकरण पर्यवेक्षक के यहां पैदा हुए थे। वे जब छोटे थे तभि उनका परिवार विल्मिंग्टन, उत्तरी कैरोलिना में बस गया। जॉर्डन विम्लिंग्टन में एम्सली ए लैनी नामक पाठ्शाला में बेस्बॉल, बास्केट बॉल और फूट्बॉल के द्वारा अपने खेल के पेशे में आगे बढे। जॉर्डन ने अपने दूसरे वर्श के दौरान विश्वविद्यालय बास्केटबॉल टीम के लिए जाने की कोशिश की लेकिन ५'११"(१.८० मी) होने कि वजह से उनहे उस स्तर के लिये बहुत छोटा सम्झा गया। उनके दोस्त हर्वेस्ट ही एक अकेले थे जिन्होने उस टीम में अपनी जगह बनयी। अपने आप को साबित करने के लिये प्रेरित जॉर्डन ने लैनी की जूनियर विश्वविद्यालय का सितारा बन गये और कइ ४० सूत्रि खेल में अव्वल रहे। अगली गरमी में वे ४ इन्च तक बढे और कडी मेह्नत की। विश्वविद्यालय रोस्टर पर एक स्थान अर्जित करने पर उनहोंने अपने विश्वविद्यालय के हर् खेल मे औसत २० अंक कमाये। एक वरिष्ठ रूप में, वह एक ट्रिपल डबल औसत के बाद मैकडॉनल्ड्स सभी अमेरिकी टीम के लिए चुने गए थे: २९.२ अंक, ११.६ रेबाउंड्स और १०.१ अस्सिस्ट्स।


title: माइकल जॉर्डन

text: जॉर्डन ड्यूक, उत्तरी कैरोलिना, दक्षिण कैरोलिना, सिरैक्यूज़ और वर्जीनिया सहित कई कॉलेज बास्केटबॉल कार्यक्रमों, द्वारा भर्ती किए गये थे। १९८१ में जॉर्डन ने बास्केट बॉल कि छात्रव्रुत्ति हासिल की, जिस्में उन्होंने बहुमत हासिल किया। उनहे ५३.४% शूटिंग (फील्ड गोल प्रतिशत) पर खेल प्रति १३.४ अंक औसत के बाद कोच डीन स्मिथ की टीम उन्मुख प्रणाली में एक नए रूप में इस साल के एसीसी के फ्रेशमैन क नाम दिया गया। उनहोंने १९८२ एन सी सी ए चैंपियन्शिप खेल में ज्योर्जटाउन के खिलाफ एक खेल जिताने वाला जम्प शॉट दिया जो कि भविश्य के एन बी ए के दुश्मन पैट्रिक एविंग के द्वारा आगे बढाया गया था। जॉर्डन बाद में अपने बास्केटबॉल कैरियर में महत्वपूर्ण मोड़ के रूप में इस शॉट का वर्णन करते हैं। उत्तरी कैरोलिना में अपने तीन सीजन के दौरान उन्होंने ५४.०% शूटिंग पर १७.७ औसतन और खेल (आरपीजी) प्रति ५.० रिबाउन्ड्स हासिल किये। वे अपने दूसरे वर्श के दोनों एन सी सी ए ऑल अमेरिकन फर्स्ट टीम और जूनियर सीसन्स द्वारा चुने गये थे। १९८४ में नाइस्मिथ और दि वूड्न कॉलेज प्लेयर् ऑफ दि यर जीतने के बाद, जॉर्डन ने एनबीए ड्राफ्ट में प्रवेश के लिए एक वर्ष के अपने अनुसूचित स्नातक स्तर की पढ़ाई से पहले उत्तरी केरोलिना छोड़ दिया। शिकागो बुल्स हकीम (ओलाजुवन)(ह्यूस्टन रॉकेट्स) और सैम बॉवी (पोर्टलैंड ट्रेल ब्लेजर्स) के बाद, तीसरे समग्र लेने के साथ जॉर्डन का चयन किया। जॉर्डन् को जल्दी मसौदा नही बनाने क एक प्रमुख कारण यह भी था की पेहली दो टीमों को एक केंद्र की ज़्यादा ज़रूर्ट थी। हालांकि ट्रेल ब्लेजर्स महाप्रबंधक स्टू इनमैन का यह केहना है की वह सिर्फ एक केन्द्र का मसौदा करने की बात नहि थी, बलकी सैम बौवी को जॉर्डन के बदले लेने कि थी। २००५ में ईएसपीएन, उत्तर अमेरिकी पेशेवर खेल के इतिहास में बोवी को चोट लगने कि वजह से बोवी को सबसे खराब मसौदा के रूप में चुनने का निर्णय बताया गया। जॉर्डन १९८६ में अपनी डिग्री पूरी करने के लिए उत्तरी कैरोलिना के लिए लौट आए।


title: माइकल जॉर्डन

text: जॉर्डन दो ओलिम्पिक् स्वर्ण पदक विजेता अमेरिकी बास्केट बॉल टीम में खेले। एक कॉलेज के खिलाड़ी के रूप में उन्होने १९८४ के ग्रीष्मकालीन ओलंपिक में भाग लिया और स्वर्ण पदक भी जीता। १९९२ के ग्रीष्मकालीन ओलंपिक में मैजिक जॉनसन, लैरी बर्ड और डेविड रॉबिन्सन की स्क्वाड् टीम के सदस्य बने जिसे ड्रीम टीम का नाम दिया गया था। जॉर्डन ओलिम्पिक के सभी खेल शुरु करने वाले एक मात्र खिलाडि थे। जॉर्डन और साथी ड्रीम टीम के सदस्यों पैट्रिक एविंग और क्रिस मुल्लिन, शौकिया और पेशेवर के रूप में ओलंपिक स्वर्ण जीतने वाले एकमात्र अमेरिकी पुरुषों की बास्केटबॉल खिलाड़ी हैं।


title: माइकल जॉर्डन

text: जॉर्डन खेल के क्शेत्र में इतिहास के प्रसिद्ध व्यक्ति हैं। उन्होंने नाइके, कोका कोला, शेवरलेट, गेटोरेड, मैकडॉनल्ड्स, गेंद पार्क फ्रैंक्स, रेयोवैक, व्हीटीस, हेन्स् और एमसीआई जैसे ब्रांडों के लिए एक प्रमुख प्रवक्ता किया गया है। नाइके ने उनके लिये एक सिग्नेचर जूते बनाये और उन्हे एयर जॉर्डन का नाम दिया। जून २०१० में जॉर्डन को फोर्ब्स मैगज़ीन के अनुसार २०वां सब्से तेजस्वी ख्याति का पद प्रदान किया गया था।


title: रवींद्र संगीत

text: "रवीन्द्र संगीत" बांग्ला: রবীন্দ্রসঙ্গীত), जिसे अंग्रेजी में टैगोर सांस (टैगोर के गीत) के रूप में जाना जाता है, रवींद्रनाथ टैगोर द्वारा रचित एक संगीत विधा है, जिन्होंने सामान्य रूप से भारत और विशेष रूप से बंगाल की संगीत अवधारणा में एक नया आयाम जोड़ा.


title: रवींद्र संगीत

text: रवीन्द्र संगीत में स्रोतों के रूप में भारतीय शास्त्रीय संगीत और पारंपरिक लोक संगीत का उपयोग किया जाता है। टैगोर ने लगभग 2230 गीत लिखे थे।


title: रवींद्र संगीत

text: रवींद्र संगीत का बंगाली संस्कृति बहुत ही गहरा प्रभाव पड़ा है। इन गीतों को बांग्लादेश और पश्चिम बंगाल(भारत) दोनों में बंगाल की सांस्कृतिक निधि माना गया है।